Világ társadalma

A Reneszánsz világ ismertetője és az ott uralkodó állapotok leírása.
A Föld, hogy ott miként viszonyulnak a különböző fajokhoz, az ENSZ miként épül fel, mik a nagy csoportosulások, uniók a világon.
Illetve felsorolás szerűen a Földön kívüli nagy birodalmak ismertetője és politikai helyzetük.

A Harmadik Világháború vége után az ENSZ nagykövetei visszatértek a Manhattanben található ENSZ székházba. A világháború végén a világ a következő részei így alakultak és így küldhettek embereket a gyűlésekre.

## 2024-ben az ENSZ felállása

**Észak-Amerika:** Amerikai Egyesült Államok és Kanada

* Az USA részéről, 1 küldött

* Kanada, 1 küldött

**Latin- és Dél-Amerika** egy állammá állt össze, Latin- és Dél Amerikai szövetség címén, 1 küldött.
**Az Örök Birodalom**, a Föld legnagyobb kiterjedésű és legfejlettebb birodalma, Lady Melissa Boltagon és Lord Lyron McKenzie uralkodópár részvételével
**Európa országai** egyesültek a Bukás után, a háború végén is együtt maradtak, Európai Unió (az országok megmaradtak, uralkodóikkal együtt és mindenestül, de a gazdaságért egy közös kormány felel, ők küldik küldöttet is) néven 1 küldöttet küldenek.
Az EU-ból kivált **Latveria**, 1 küldött
A korábba is független nagyhatalom **Oroszország**, 1 küldött
**Kínai Népköztársaság** is független maradt és a területiből sem veszített semmit sem, 1 küldött
**India** kiemelkedhetett és jól megalapozta a gazdaságát, erőforrásait, 1 küldött
**Japán**, technikai nagyhatalom (attilan miatt csak 2. helyre szorult, de még mindig csak Japán exportál) és gazdaságilag is igen erős ország maradt, 1 küldött
**Ázsia** részről külön Arab emírségek Közel-kelet országai, illetve Afrika északi részén levő arab országok, 1 küldött
Ázsia többi országának, akik egy helyre tömörültek, **Független Államok Közössége** néven, 1 küldött
**Ausztrália** és a szigetvilága újfent 1 küldött
Afrika **Wakanda** egymaga, a Fekete Párduc a küldött, az uralkodójuk
**Afrika többi része** 2, hogy 2 részre szakadt ott minden és 2 nagy állam állt fel.

* Nyugat-Afrikai Nemzetek, 1 küldött

* Kelet-Afrikai Konföderáció, 1 küldött

**Asgard** részéről 1 küldött

Azaz a korábbi 250 környéki küldött és ENSZ képvisleő száma összesen 17 darabra csökkent.

## Japán császárság

Komoly igényeik vannak a vebrániumra, mivel igencsak hatékony energiaforrásként rettentő előrelépést jelenthetne technológiailag. Az örök birodalommal kapcsolatban hajlandóak lennének jelentős intézkedéseket tenni a tengerek védelmének érdekében ha segítséget nyújtanak Japán élelmezésében. A többi állammal szemben nincsenek komoly nézeteltéréseik. A háborúban ők semlegesek voltak csak a saját határaikat védték ezért nekik nincsenek különösebb ellenségeik. Érdekeltek viszont a hadakozó országok gazdasági fellendítésében és fejlett technológiák nyersanyagért való eladásában. Hadi technológiát nem adnak el senkinek.

Más fajokhoz viszonyulás: nincs hátrányos megkülönböztetés, egyenjogúság van mindenki irányába

## Orosz Föderáció

### Államberendezkedés

Az Orosz Föderáció (köznapi nevén Oroszország) politikája, és tulajdonképpeni államberendezkedése az elmúlt negyven évben folyamatosan alakult. A szovjet örökséggel hazárdírozó országból néhol autokratikus-demokratikus vonalak erősödtek, a régi egypártrendszer mintájára, hol a liberális-demokratikus vonal nyert erőt, illetve a belső szibériai régiókban az anarchizmus, illetve terrorizmus talált erős táptalajra, a nagyvarásokban, mint Moszkva, Szentpétervár, Vlagyivosztok, pedig a sok bevándorló hatására erősödött a nacionalista, soviniszta, fasiszta, helyenként konkrétan a náci ideológia. Az orosz Föderáció az utóbbi időben egy kultúrálisan, politikailag, és etnikailag is igen diverz ország (az országban 26 különböző etnikum rendelkezik legalább 2%-nyi öszlakossággal, ez egy 151 millió főt számláló országnál minimum hárommillió etnikumonként).

A szovjet relatív (szovjethez húzni vagy attól eltáncolni akaró) politikát a bukás szüntette meg. A szupernaturális belharcok, istenek beavatkozása a földi ügyekbe, illetve az AIM térnyerése, és a globális katasztrófák, majd az Örök Birodalom felemelkedése egyértelműen az autokratikus-demokratikus vonal erősödött. Oroszország akkor működik jól, és képes ellátni nagyhatalmi státuszát, ha egységesen, erősen lép fel, a belső ellentéteket félreállítva.

Orosz Föderáció államformája szövetségi köztársaság, azonban a Bukás után az alkotmányban, a polgári-, szabálysértési-, és büntetőtörvénykönyvben számos pontot, és rendelkezést átírtak. Visszahelyezték a halálbüntetést, illetve használati engedélyhez kötötték a szupererőt.

### Szupererő engedélykötelezettsége

"(...) Természetes személy normál, emberi fizikumra jellemző értékeket jelentősen meghaladó erőt, ügyességet, állóképességet használ, vagy az emberi fiziológiára egyáltalán nem jellemző működést a mindennapi élet során előnyszerzésre használ, az biológiai adottsággal való visszaélést követ el, mely az eset súlyosságától függően egytől öt évig tartó szabadságvesztéssel büntethető. A büntetés korlátlanul csökkenthető, vagy pénzbírságra változtatható, amennyiben a bűnelkövetés során személyi sérülés, és anyagi kár nem történt.

Háromtól nyolc évig tartó szabadságvesztésre ítélhető az, aki biológiai adottsággal való visszaélést

*a) erőszakosan
b) rendszeresen
c) csoportosan
d) pánikokozás céljából követ el.*

Halállal büntethető az, aki a fent megnevezett bűnt

*e) bűnszövetségben
f) különösen nagy anyagi kár okozásának szándékával
g) élet kioltásának szándékával
h) tömeghisztériát okozásának szándékával követ el.*

Hat hónaptól másfél évig tartó szabadságvesztéssel súlytható az, aki biológiai adottsággal való visszaéléssel fenyegetőzik.

Mentesül e törvény alól az, aki a fent megnevezett bűnt

*a) végszükség esetén
b) az állami, vagy rendvédelmi szervek utasítására, vagy ezen szervek alkalmazásában teszi.*

### Vízum

Az Orosz Föderáció területén csak olyan vízummal lehet tartózkodni, mely feltűnteti az eddig jól megszokott adatokon túl az illető faját (ember, mutáns, atlantiszi, asgardi, embertelen, kree, skrull, shiar, vagy éppen melyik), illetve faji adottságokon túli szupernaturális képességre hivatkozó iktatószámot, melyet egy központi adatbázisban tárolnak. Ezzel tulajdonképpen Oroszországban megvalósult a Mutáns Regisztrációs Törvény egy durvább formája, azonban ezt a lakosság támogatja, és az ottani szuperbűnüldözők is elfogadták. Ezt ellensúlyozandó, az alkotmányban az "ember" helyett egyenlő, és abszolút jogokat a "természetes személy"-ek kapnak, melyek:

*"(...) Az orosz törvénykezés jogai és kötelességei természetes személyekre vonatkoznak. A természetes személy olyan, önálló gondolkodásra, és cselekvésre, interaktív beszédre vagy interaktív kommunikáció egyéb formájára, és eszközhasználatra képes intelligens, humanoid. szerves élőlény, amely rendelkezik érvényes oroszország területén kiállított anyakönyvi kivonattal, vagy oroszország területén kiállított személyi igazolvánnyal, vagy ezen papírok más ENSZ tagállamokbeli verzióival. Természetes személy lehet kiskorú, fiatalkorú, vagy nagykorú, melyek különböző jogokkal és kötelességekkel járnak. (...)"*
//Az Orosz Föderáció alkotmányából//

Éles jogi vita zajlik a nem biológiai élőlények, mesterséges intelligenciák, szellemi létezők, és egyéb, nem szén alapú intelligens létformák jogi státuszáról, de mivel nincs jelentős részvételük az államban, és mivel eddig maximum csak egyéni esetek voltak, ezért az alkotmányt még effelé nem módosították.

### Politika

Az Orosz Föderáció politikája elsősorban a Bukás utáni újjáépítésre, illetve a nagyhatalmi státusz megőrzésére irányul. Eszerint igyekszik

*a) az Európai Uniót gazdaságilag függő helyzetben tartani a fosszilis tüzelőanyagokon keresztül (gáz és olajimport), ezzel lehetőleg eltávolítva az Európai Uniót az Egyesült Államok szövetségesei közül, illetve saját szövetségeseivé tenni. Elindítani a lépéseket a közös európai-orosz valuta létrehozására, az EuroRubelre.*

b) fenntartani a szóbeli konfliktust Wakanda és az USA között, illetve baráti kapcsolatot kialakítani Wakanda államával, és előnyös szerződést kötni nagymennyiségű Verbánium szállítására, melyet technológiai, és katonai alkalmazásban szeretnének használni.

c) előnyös üzleti szerződést kötni Japánnal a távközléstechnikai eszközök szállítására, és a tengeri kereskedelmet áthelyezni légikereskedelemmé, mégha ez anyagi többlettel is jár, a nyílvánvaló politikai okok miatt.

d) Afrikával és Dél-amerikával közös együttműködési megállapodást kötni a szervezett bűnözés visszaszorításával, akár szupernaturális, illetve halálos erőt is bevetve.

e) formálisan is bemutatkozni az Örök Birodalomnak, kialakítani az elsődleges kommunikációs kapcsolatokat (nagykövetségek létrehozása), alapvetően megismerni a kultúrájukat. Gazdasági egyeztetés (a Orosz Föderáció és az Örök Birodalom valutájának egyeztetése, árfolyam meghatározása). Barátságos utca és köztérelnevezések az Orosz Föderáció nagyvárosaiban az Örök Birodalom történelmének fontos személyeiről. Zászlóajándékozás, valamint privát egyeztetés az Orosz és Birodalmi képviselő kizárólagos részvételével.

Az Orosz Föderáció nem szavazza meg Asgard részvételét az ENSZ tárgyaláson.

### ENSZ-Küldött

**Küldött neve**: Dimitrij Gurov (igen, volt NJK előző oldalon)
**Életkor**: 64 év
**Faj**: ember
**Képesség**: nincs
**Speciális megjegyzés**: Dimitrij Gurov nemcsak az orosz felsővezetésben, hanem az Orosz Titkosszolgálat működésében, és az Orosz Maffiában is aktívan tevékenykedő tag, egyfajta egyengető személye a három "szerv" közös munkájának, ezek egyfajta összehangolására játszik a Bukás után.

## Az Európai Unió

Országaink eme sújtás után is összetartottak, így továbbra is együtt munkálkodunk, hogy jobb hellyé váljunk, ám ehhez bizonyos nézeteinken gyökeresen változtatnunk kellett. Felmérést tartottunk a kormányunk alatt élő szuperhumánokról, legyen az bármilyen eredetű. Sajnos tudomásul kellett vennünk, hogy lakosságunknak majdnem az egyharmada különleges képességekkel bír és ha nem teszünk radikális lépéseket, úgy hatalmas káosz szabadulhatna el nálunk. Ezért bevezettünk egy olyan igazságügyi rendszert, hogy politikánkban megjelenítettük a regisztrációs törvényt. Minden képességgel rendelkező egyén köteles magát a kormányunknak regisztráltatni. Tehát meg kell adnia magáról minden közéleti adatot, amit egy átlagos polgárnak is. Így amennyiben törvénybe ütköző cselekményt követ el, felelősségre tudjuk vonni, ugyanúgy, ahogyan az átlag embereket. Aki nem regisztráltatja magát, ám egy bűncselekményben elkapják, úgy a törvényben lévő büntetésnek a kétszeresét kaphatják meg. A legsúlyosabb büntetés az életfogytiglani börtönbüntetés. Az országaik igen csak a rasszizmus felé hajlanak és senki sem gondolja úgy, hogy minden ember egyenlő. Közel sem. Kereskedelmi kapcsolatot folytatnának Afrikával, hogy kaphassanak a különleges fémükből a hadiipar fejlesztése érdekében. Cserébe hajlandóak a gazdaságukat segíteni, mint ipari, mint mezőgazdasági téren, így az élelmezéssel sem lennének gondjaik. Amerikával ellenségesek a nézeteik, mert nem tudják elfogadni, hogy csak így elfogadják a szuperembereket. Lakosságuk kb. 730 millió fő, amiből kb. 200 millió fő szuperhumán. Az EU politikája gyökeresen változott, így mos még a demokrácia is bukni látszik, mert nem akarják engedélyezni a választójogot mutáns polgáraiknak. Azok, akik az EU területeire akarnak utazni, kötelesek bejelenteni, hogy rendelkeznek-e képességekkel. Amennyiben igen, szigorúbb átvilágításban részesül és csak az adott úti célnak az irányítója/miniszterelnöke engedélyével léphet a területre. Ezt az engedélyt csak akkor kapja meg, ha az átvilágításban biztonságosnak bizonyult az országba engedése. Amennyiben nem jelenti be szuperhumán mivoltát és kiderül a származása, kitiltjuk az EU országainak területéről, örökre. Az Örök Birodalmat teljes mértékben elutasítják és nem hajlandóak függni tőlük, ezért inkább a többi kormányokban próbálnak szövetségeseket találni. Azokat is kitiltatthatják, akik a változó törvényeket nem elfogadva, újabb háborút próbálnak szítani a felkeléseikkel és lázadásaikkal. Hogy ezeket megelőzzék, készek a már elítélt bűnözőknek is meghosszabbítani a büntetését.

### ENSZ-Küldött

**Küldött neve**: Justin Runkorn
**Életkor**: 47 év
**Faj**: ember
**Képesség**: nincs

## Kanada

Kanada látszólag egy elhanyagolható állam, ami semmiben nem vesz részt. Valójában az az ország, ami mindenhol ott van, de decens távolságtartással szemléli az eseményeket. Tette ezt egészen addig amíg közvetlenül nem érte el az országuk határait a háború.

### Polgárháború és következmények

Az amerikai polgárháborúba való beleszólást a közvélemény akkor támogatta, azonban azóta rájöttek, hogy hiba volt hadba szállni az Amerikai Szövetséges Államokkal szemben.
A háború leglátványosabb és legnehezebben visszafordítható eredménye, hogy a kanadai haderő megduplázódott. [De még így is csak egy tizede az USA haderejének.] Ez a fajta növekedés egy kissé skizofrén állapotba hozta a háború utáni, kanadai külpolitikát.
A Kanadai haderő növekedése ugyanis nagyban csökkentette az egyébként sem magas munkanélküliségi mutatókat. Ezt egyrészt a konkrét katonai állomány duzzasztása, másrészt a háttér ipar növekedése okozta. Éppen ezért egy politikus vagy politikai párt sem építené le hadsereget. Viszont a béke beköszöntével úgy néz ki, hogy az amerikai-kanadai határszakaszt újra őrizetlenül lehet hagyni, de akkor mihez kezdjenek a fegyveres állománnyal...

### Politika

Kanada jelenleg politikai változáson megy keresztül. Az ország ahol egymástól jól elhatárolható nemzeti csoportok élnek, nem támogatja a különböző, több országot egybefogó nagy koalíciókat. Inkább az egyes népek és kultúrák sokszínűségét és egyedi képviseletüket hirdeti. Tehát támogatná egy, az évtizedekkel korábbi globális politikai status quo visszaállítását.
Ami még fontos az új kanadai külpolitikával kapcsolatban, az a nyitottsága Ausztrália és Óceánia felé. Ennek egyik oka, hogy haditengerészetének nagy része az országuk keleti partvidékén állomásozik és gyakorlatozik a nemzetközi vizeken.
Amerikával kapcsolatos politikájuk visszatért a háború előtti időkbe. Barátságos, békés szomszédi viszonyt szeretnének elérni.
Az Európai Unióhoz több szálon is fűződik Kanada. Egy részről ott van a francia nyelv és öntudat ami összeköti a francia kulturális örökséggel rendelkező államokat. Más részről pedig hivatalosan, még mindig az Angol korona része Kanada.
A többi új "szuper államhoz" és szövetséghez, jelenleg nem fűzik szorosabb szálak Kanadát. Velük szemben folytatják izolációs politikájukat és amíg nem érzik, hogy közvetlen veszélyt jelentenének az országukra, addig nem áll szándékukban gáncsolni ezen országok tevékenységét.

### Szupererő elfogadás

Kanada képességekkel rendelkezőkhöz fűződő viszonyát, liberálisnak nevezhetnénk. Teljes jogú állampolgárai az országnak. Mivel a politika és a közvélemény is felfogta, hogy minden emberi csoportban vannak bűnözők is, ezért az "emberi" rendőrség mellett, létrehoztak egy szuperhumán/mutáns rendvédelmi szervet is. Ez a szervezet együtt működve a hatóságokkal, a mutáns és képességekkel rendelkező bűnözőket üldözi.

Az egyetlen csoport, ami kiemelt figyelmet kap a mutánsok között, az a telepaták és más, tudatmódosító képességekkel megáldott személyek csoportja. Ők jelenleg törvényi szabályozás alá esnek, amely szerint nem tölthetnek be olyan politikai vagy közéleti státust, ami emberek meggyőzésén alapszik. Az ilyen mutánsok gazdasági tevékenységeit, üzleti tárgyalásait is nagyon szigorúan monitorozzák.
A törvény betartására a kormány összeállított egy olyan telepatákból és tudósokból és különböző szakértőkből álló csoportot, amelynek tagjai már bebizonyították a nemzetükhöz és a békés együttéléshez való elkötelezettségüket.

### ENSZ-Küldött

Kanada a sokszínűség jegyében támogatja, hogy minden jól beazonosítható, önálló kormányzásra kész nemzet és népcsoport megkapja az autonómia jogát és lehetőséget az ENSZ beli képviseletre.

**Küldött**:
**Név**: Cristopher Strong
**Faj**: Ember
**Életkor**: 63 év
**Tudnivalók**: Cristopher Strong újságíróként kezdte pályafutását. Külpolitikai újságírással foglalkozott kezdetekben, majd kanadai és brit televíziós csatornák haditudósítója lett. Negyven éves korára, a nyugodt élet reményébe visszatért Kanadába, ahol politikai vitaműsorokat vezetett. Ekkor tájt kezdett külpolitikai előadásokat tartani különböző kanadai és amerikai egyetemeken. Eközben ledoktorált politika tudományokból. Váratlanul eltűnt a televíziók képernyőjéről, hogy tanácsadói munkát vállalhasson a kanadai és amerikai hírszerző szolgálatoknál. Az amerikai polgárháború kitörése előtt nem sokkal átvette a kanadai hírszerzés irányítását. A háború után bejelentette visszavonulását, de a külügyminisztérium felkérte az új kanadai-amerikai tárgyalások koordinálására. Amikor felmerült az ENSZ újjászervezésének terve, a kanadai elnök első küldöttjelöltje Strong lett.

## Nyugat-Afrikai Nemzetek

Az afrikai kontinens ENSZ által meghatározott nyugati és középső részének összessége (kivéve Wakanda). Lakosainak száma megközelítőleg 750 millió.

**Főváros**: Kinshasa

### Kialakulása

Kongói Demokratikus Köztársaságban a demokratikus rendszer nem volt tartós. Egy újabb katonai puccs megdöntötte a rendszert és újra a katonai vezetés kezébe került a hatalom. Az új elnök-tábornok komoly átszervezéseket, reformot hajtott végre országában. Miután országát és hatalmát megszilárdította, szomszédos országokkal szövetkezve megalapította a Nyugat-Afrikai Nemzeteket. Komoly támogatást nyújtott a Nemzetek tagjainak, így igen közkedvelté vált. Az ellenséges hangvételű országok provokációját nem tolerálva háború tört ki, melyet rendre megnyert. Új hatalom, és a már bevezetett reformok révén átvette az irányítást. A környező afrikai államok majd mindegyike a Nemzetek tagjává vált így, kivéve Wakanda, az egyetlen ország, ahol komoly katonai veszteségek érték a Nemzeteket, és így egyfajta status quo alakult ki, tűzszünet van érvényen.

### Ipar

Erőteljes a mezőgazdaság, fém és gyémántbányászat, az urán-, szén-, és kőolaj-kitermelés.
Erősen fejlődött a könnyűipar, ami a munkalehetőségen túl az életszínvonalat is emelte.
Fémipar: a kitermelt ásványi kincseket helyben dolgozzák fel.
Vegyészeti ipar: olajtermékek készítése, az uránércet helyben dúsítják.
A nehézipar még kezdetleges. Főként a hadiipar része fejlett, valamint az atomipar. Rendelkezik nukleáris fegyverrel.

### Kereskedelem

Kereskedelem: kiviteli cikkek afrikai gyümölcsök, kakaó, kávé, más helyi nyersanyag kivitel tilos!
A Nemzetek javarészt önellátók. Fő behozatali cikk a tudás: tudósok, mérnökök, feltalálók, egyetemi tanárok. Nyitottak modernebb technológiákkal való kereskedésre.

### Nyelvek

Beszélt nyelvek a helyi törzsi nyelveken kívül: francia, portugál, angol.

### Oktatás

Sikerült az analfabetizmust 1% alá csökkenteni. A bevezetett általános iskoláztatáshoz sikerült iskolai egységeket kialakítani, még a törzsi közösségekben is. Új közép-főiskolák, egyetemek alapultak, a korábbiakon az oktatás minősége javult.

### Egészségügy

Az egészségi és szociális rendszer kialakításával, a háziorvosi rendszer bevezetésével a csecsemőhalandóság jelentősen lecsökkent, a különböző járványok visszaszorultak. Törzsi vajákosság még mindig létezik.

### Sajtó

A helyi újságok, rádiók és tv-k működnek az egyes volt országokban. A Nemzeti médiát a fővárosban készítik, az Elnöki Média Tanács hatásköre alatt, annak cenzúrázási jogot biztosítva. Az egész Nemzetek területét napi szinten tájékoztatják, sőt a külföldi médiákat is. Az internet ellenőrzés alatt, de ritka a cenzúra.

### Haderő

Az államfő egyben a hadsereg főparancsnoka. Általános hadkötelezettség van érvényben a férfiak részére.
A szárazföldi haderő állománya megközelítőleg 5 millió fő, több ezer tankkal és egyéb felszereléssel.
A partvidék és a szigetek védelmére jelentős állományú haditengerészettel rendelkezik. Létszám: 2 millió fő. Hajók száma több száz.
Légierő nem önálló fegyvernem. Része a szárazföldi haderőnek és a haditengerészetnek is.

### Bűnözés

Jelentősen csökkent a határozott rendőri jelenlétnek és a javuló jólétnek köszönhetően. Legkomolyabb problémát a megmaradt bár kis létszámú lázadó-függetlenedési csoportok okozzák.

### Turizmus

Igen jelentős. Több turista látványosságot alakítottak ki, különösen a tengerpari területeken és a szigeteken. Üldözött mutánsok számára külön paradicsom.

### Mutánsok

Számuk igen csekély az összlakossághoz képest, ellenben nagy az elnöki seregben. Regisztrációs törvény nincs, sem bármi más hátrányos megkülönböztetés (a valamikori rabszolgaság miatt). Ellenben a helyiek nem biztos, hogy jó szemmel nézik a nyílt képességhasználatot, főleg ha ártó vagy öncélú.

### Diplomácia

A Nemzetek erősen bojkottálják a vibránium kivitelt, minthogy az afrikai kincs. Így Wakandával ellenséges hangnemük. Baráti viszonyt ápol az Arab Emírségekkel, a Kelet-Afrikai Konföderációval eléggé változékony a viszony, előfordulnak határvillongások. A többi államalakulattal semleges-baráti a viszony, bár az USÁ-val és az EU-val szemben hajthatatlan a szigorú kereskedelmi tilalomtörvény betartása kapcsán, ami gyakran szül nézeteltéréseket. Az Örök Birodalommal jó szomszédi viszonyt kíván kialakítani, titkon remélve, hogy új technológiákra tehet szert. Ezért még hajlandó kereskedelmi intézkedésein is enyhíteni, alkalmasint tengerfelhasználási politikáján változtatni.

### Elnök és nagykövet

**Kwa Onya tábornok és elnök**

**Dr. Rolihlahla Zuma nagykövet**

   1960-ban született a Kongói Demokratikus Köztársaságban, egy középosztálybeli családba. Jó iskolákba, magániskolába járt. Jogi egyetemet végzett hazájában, majd Belgiumban Nemzetközi kapcsolatok szakon szerzett oklevelet. Neves diplomája ellenére az akkori államhatalom nem alkalmazza a diplomáciában, így a fővárosban ügyvédi irodát nyit és családot alapít. Közben több politikai konferencián is részt vesz.
Mikor országa a szomszédos államokkal keveredik háborús helyzetbe, tanácsadó lesz a minisztériumban, később a békekötési tárgyalások vezetője. Ekkor ismerkedik meg Kwa Onya ezredessel, de ismeretségük felületes.
Az új demokratikus kormány az ENSZ-be delegálja nagykövetnek. Ott képviseli országát egészen Kwa Onya immáron tábornok katonai puccsáig, aki visszahívja és külügyminiszterévé nevezi ki. Neki köszönhető, hogy a Nyugat-Afrikai Nemzetek megalakult. A békés szövetségkötés híve volt. Ám mikor az elnök háborúba keverte a Nemzeteket a számára ellenséges országokkal, lemondott posztjáról. Az elnök elfogadta lemondását és szolgálataiért a fővárosi polgári bíróság főbírájává nevezte ki. Nehéz időszakban kellett kiállnia az igazság mellett, mely koránt sem volt könnyű. A Nemzetek területét nem hagyhatta el, így külföldi barátaival, ismerőseivel nem tudta tartani a kapcsolatot.
Szótlan lojalitásáért és igazságszeretetéért választotta ki az Elnök, hogy képviselje a Nemzeteket a legújabb nemzetközi tárgyaláson. Célja ezzel jó és barátságos képet festeni a Nemzetekről, egy olyan ember személyében, aki mindig kiállt az igazság mellett, erkölcsileg nem megkérdőjelezhető (nem gyilkos, nem korrupt), ugyanakkor járatos a nemzetközi politikában is. Rolihlahla számára ez nagy lehetőség, hogy visszatérjen a nemzetközi politika színterére. Ugyan az Elnök korábbi tetteit továbbra is helyteleníti, de az életkörülmények javulását az Elnök helyes cselekedetének tartja és hajlamos azt hinni, hogy megjavult.
Beszélt nyelvek: néhány kongói törzsi nyelven túl a francia és az angol.

## Az Örök Birodalom

**Hivatalos megnevezés**: Örök Birodalom (Embertelen Birodalom, Atlantiszi és Lemúr birodalom)
**Főváros**: Attilan és Atlantisz
**Államforma**: alkotmányos monarchia mindkét helyen
**Vallás**: Embertelen - Nagy Randac, Legfelsőbb Értelem/Intelligencia; Atlantiszi és Lemúriai - Posseidon (Neptun), helyenként Seth
**Hivatalos nyelv**: embertelen, atlantiszi, lemúriai, a királyi udvarban kree
**Lakosság**: kb. 100.000 fő embertelen, 100 millió Atlantiszi és Lemúriai (55 és 45 millió megoszlásban). Ezenfelül az Attilan-hoz csatolt városban él még kb. 34000 kree, 6000 shi’ar és 600 főnyi embertelen, akik a Kree Sztelláris Birodalomból tértek haza.

### Leírás

Az Örök Birodalomról az emberek egyelőre nem tudhatnak túl sokat, hiszen azt, hogy az Embertelenek az 1910-es években kezdtek kapcsolatot felvenni az emberekkel mára homályba veszett, manapság csak annyit tudni, hogy először igazából a királyi esküvőn léphettek sokan a Birodalom területére. Amennyi teljesen bizonyos, hogy azon az esküvőn és koronázáson létrejött a Föld leghatalmasabb és legerősebb birodalma minden szempontból. Már az Atlantiszi faj is évszázadokkal az emberek előtt jár technológia szinten, az embertelenek pedig még őket magukat is jócskán túlszárnyalják. Mind a két faj ősibb, mint az emberiség, az Atlantisziakat az Embertelenek készítették genetikai úton még azelőtt, hogy az emberek egyáltalán civilizációt alkothattak volna.
Az Örök Birodalom teljes mértékben önellátó, iparuk működik és minden igényt képes kielégíteni, az egyesülésnek hála már Attilan sem szorul a Pegazus segítségére ellátmányokat illetően. Politikát nézve mindkét birodalomban egy-egy tanács működik, a Vének Tanácsa, azaz a Szenátus Atlantiszon és Lemúriában, a Genetikai Tanács pedig Attilan-on. A királyi pár uralkodik teljes egyenrangúságban, bár egyik sem szól bele nyilvánosan a másik Birodalom ügyeibe. A két Tanács vezeti a birodalmat és hozzák közösen a törvényeket az uralkodójukkal. Az ennél bonyolultabb kapcsolat a politikában egyelőre nem ismert a külvilágnak.
Mindkét Birodalomban úgymond kasztrendszer működik, aki egyszer belekerül valamelyikben abban tölti le az életét, az Emberteleneknél három ilyen kaszt létezik, a tudós, művész és harcos, mindenki 15 évesen lesz nagykorú, amikor megkapják a Terrigen-ködös kezelést és képességet szereznek, ekkor lesznek beosztva valamelyik csoportba. A régi megszokott emberi társadalmat nézve, itt mind a mai napig a társadalom minden helyen a nemességre és a köznépre oszlik, az emberekkel ellentétben itt évezredek óta szilárdan és stabilan működik a monarchia az ősidőkben lefektetett és meg nem változtatott törvényeknek hála. Így szinte minden nagykorú embertelen képességgel rendelkezik. Az Atlantisziak többsége képesség nélküli, de jócskán előfordulnak mutáns képességgel rendelkezők, vagy mágiahasználók is közöttük.

### Külpolitika

A többi országgal egyelőre semleges kapcsolatot ápolnak, komolyabb és hosszabb szövetség csak Wakanda és Asgard felé áll fenn a Birodalom részéről, és New York-kal, így az ottani polgármesterrel. A Harmadik világháború hajnalán jött létre az Ötök szövetsége – New York, Atlantisz/Lemúria, Attilan, Asgard és Wakanda között. Velük korábban is kereskedtek, de technológiát nem adtak senkinek sem mindeddig és ezzel manapság sem óhajtanak különösebben kereskedni. A Birodalom nem különösebben bízik az emberekben, hogy a technológiát nem egymás kiirtására használnák. Hiszen eddig szinte mindig háborúra akartak fegyvereket és technológiát tőlük.
Asgarddal igen szoros baráti kapcsolatot ápolnak, Wakanda-val is jó a viszony és baráti szövetségben vannak a Kree Sztelláris Birodalommal és a Shi'ar Birodalommal is.

Ami várható tőlük a gyűlésen a rendes bemutatkozás a világ népei előtt, és mivel ők tényleg a tengerben élnek, és ahhoz kötődnek, így valószínűleg az óceánok védelmében fognak igencsak erősen fellépni.
Utoljára július közepén lehetett hallani a Birodalomról, ugyanis a királyi udvar akkor jelentette be, hogy a királyi pár első gyermekét várja.

### ENSZ-Küldöttek

Lady Melissa Boltagon – Attilan és az Embertelenek királynője, Atlantisz és Lemúria királynéja
Lord Lyron McKenzie – Atlantisz és Lemúria királya, Attilan ura

//Róluk érdemes megjegyezni, hogy hála a barokknak mind a ketten 100 éves genetikus múlttal rendelkeznek Embertelen technológiával, így valószínűleg a Föld egyik, ha nem a legjobb genetikusai.//

És róluk amennyit leírtam, mármint a Birodalomról, annyit tudhat a közvélemény, két új faj, így egyelőre nem tudni róluk sokat.

## Arab Emírségek

**Ország megnevezése**: Arab Emírségek
**Fővárosa**: Abu-Dzabi
**Államforma**: Abszolút Monarchia
**Vallás**: 95% mohamedán, 3% keresztény, 2% egyéb
**Hivatalos nyelv**: Arab, sok bevándorló miatt kezd előtérbe kerülni az Angol is
**Lakosság**: arab, délkelet-ázsiai, afrikai, perzsa

### Leírás

Az Arab Emírségek mindig is rengeteg olajáról volt híres. Ez most sincs másként. A legtöbb államnak ők exportálják az olajat több formában is, ezek közül csak néhányat említenék, mégpedig a különböző üzemanyagokat és a gumi termékeket. De ezek mellett még rengeteg kőolaj alapanyagú termékük van. Export termékük emellett még a: földgáz, szárított hal, datolya. A háború után rögtön megkezdték a kereskedelmet. Az államot Nalif bin Kajed al-Pahaján sejk vezeti, miniszterelnöke Mohammed bin Rashem al-Taruf. A világ többi országával békében akarnak élni, őket nem csábítják a hatalmas területek, ugyanis még legalább száz évre elegendő kőolaj tartalék van az ország területén. Technológiájukat főleg Japánból származik, emellett az élelem nagy része is importálásból származik, ezért is fontos nekik a béke megőrzése.
Az országban vallás szabadság van, de mivel a legtöbben mohamedán területekről költöznek az országba, ezért ez a legelterjedtebb vallás. Nincsenek faji megkülönböztetések se, mindenki egyenlő. A mutánsokat is elfogadják, persze kicsit tartanak tőlük, de ennek nincs semmilyen következménye a népre tekintve. Az Emírségek területén két részre tagolódnak az emberek, van a középrétek, a legtöbben ide tartoznak, és van a gazdag réteg. Mindenkinek van munkája, legtöbben főleg kőolajjal kapcsolatos munkát végeznek.
Hadseregük nem nagy, de köszönhetően a hatalmas vagyonnak rengeteg zsoldost tudnak felbérelni, általában élnek is ezzel a lehetőséggel. Tehát főleg zsoldos seregük van, de békeidőben a zsoldos sereget nem tartják fent, ilyenkor csak is az önszántukból katona életet választók alkotják a hadsereget.

### ENSZ-Küldött

Ali bin Sarham al-Narufi
Idősödő férfi, ki régóta diplomataként szolgálta hazáját. Remek munkát szokott végezni, ezért is választották őt ENSZ nagykövetnek. Jómódú családból származik, három testvére van. Nem ítéli el a mutánsokat, vagy más idegen fajokat. Támogatja a nagy családosok megsegítését, a bűnözők rehabilitációját és a fiatalok felvilágosítását a drogokról és egyéb káros szerekről. Alapjáraton békés, de ha bárki hadüzenetet intéz országa felé, netán nyíltan ócsárolja képes keménye fellépni ellene. A gyűlésen célja új kereskedelmi kapcsolatokat kötni, mind export, mind import terén.

## USA

**Hivatalos megnevezés**: Amerikai Egyesült Államok
**Főváros**: Washington, D.C.
**Hivatalos nyelv**: angol
**Küldött**:

### Gazdaság

A harmadik világháború befejeztével ismét egyesült a két ország, és a központ is visszakerült Washingtonba. A gazdasági fellendülés igen gyors, korábban a piac telítettsége miatt lassult a GDP növekedése, illetve nyilvánvalóan a háború során többször stagnált, néhol csökkent. A háború alatt a gazdaság stagflált, de annak végével a hadiipar fejlettsége - mint ahogy az lenni szokott - más ágazatok fejlődését is magával húzta. A technológiai újítások ismét ringbe állították a Szilícium-völgyet Japánnal és Kínával, a munkanélküliség pedig szinte megszűnt. Az általános jólét által kiváltott népességrobbanás még várat magára, de közgazdászok már ezt is előrevetítik.

### Politika

A mutáns regisztráció gondolatától is elzárkózik a nemzet, tanulva korábbi hibáiból, és államról államra haladva szavazzák meg a mutánsok teljes egyenjogúságát, valamint a mutánsokból és egyéb szuperhumánokból felállított rendészeti szervek - ún. szuperhős csapatok - fenntartását. Ebből kifolyólag érthető az Európai régióval szemben támasztott aggályok és ellenérzések, gazdasági szankciók és megszorítások, melyekkel Európa függését akarják láttatni, és melyekkel rá akarják venni Európát, hogy térjenek jobb belátásra. Várhatóan ez fő pontjuk lesz az ENSZ ülésen.
Baráti viszonyt ápolnak a korábbi Ötök Szövetségével, azaz Attilannal, Atlantisszal és Lemúriával, Wakandával és Asgarddal. Ez utóbbinak fontos szerepet tulajdonítanak a földi történelemben és gazdaságban, élen járnak a velük való baráti kapcsolat kialakításában, emiatt várható, hogy indítványozzák Asgard képviseletének meghívását az ülésre.
Jó viszonyt ápol Kanadával, kereskedelmi kapcsolatot tart fenn az Arab Emírségekkel, Japánnal. Elhatárolódik a Nyugat-Afriaki Nemzetek vádpontjaitól, melyek szerint kifosztanák Afrika kincseit, bár tény és való, hogy az USA nagy mennyiségben importál verbániumot.
Az Orosz Föderációt egyelőre némi fenntartással figyelik, nincs konkrét politikájuk velük szemben, mivel a legtöbb, általuk fontosnak vélt témában nem állnak egymással teljes mértékben szemben, de nem is értenek egyet.

## Latin- és Dél Amerikai szövetség

**Fővárosa**: Mexikóváros
**Államforma**: demokratikus államszövetség
**Vallás**: 60% keresztény római katolikus, 20% protestáns, 20% minden egyéb (vudu, indián, muszlim, stb.)
**Hivatalos nyelv**: portugál, spanyol, angol, német, francia
**Beszélt nyelvek továbbá**: olasz, holland, kecsua
**Lakosság**: 969 millió fő
**Népsűrűség**: 25,5 fő/km2
**Képviselő**: Raten Chromixen

Latin- és Dél-Amerika egy állammá állt össze, Latin- és Dél Amerikai szövetség címén. Ez a világ híradásaiban főleg gazdasági együttműködésként és politikai összefogásként jelent meg, de valójában a dél-amerikai területeken uralkodó Orvgyilkosok Ligája próbált így terjeszkedni, hogy erősebb, egységesebb hatalmat képviseljen a kontinensen.

### Politika

Az Államokkal az együttműködés miatt és a maffia ottani tervei okán jó a kapcsolat, a többi országgal nagyrészt semleges.
Kivételek:
Orosz Föderáció: Az orosz maffia miatt a kormány szorgalmazza a közös együttműködési megállapodást a szervezett bűnözés visszaszorítása ellen, akár szupernaturális, illetve halálos erőt is bevetve. Mindig tárgyalnak, mivel kormányzati szinten fenn akarják tartani a nyitottság látszatát, de eredmény egyelőre nem született, mivel az alvilágnak nagy a befolyása a kormányzásra és politikára is és nem érdekük a rendcsinálás, sem a konkurrencia befolyása errefelé.
Kínai Népköztársaság, Japán: Szigorú gazdaságpolitikát folytatnak, minimális az együttműködés, igyekeznek elzárkózni (szintén a maffia által erősen irányított vezetés miatt).

### Társadalom

Itt él a világ genetikailag egyik legsokszínűbb emberi populációja. Mivel már a humán faj is elég megosztott errefelé, az egyéb fajokkal szemben sem folytatnak ellenséges politikát, sőt kifejezetten befogadó államszövetség.
A rossz kereseti lehetőségek miatt sokan próbálkoznak kivándorolni, főleg a közel lévő Államokba. Mindennaposak a határoknál az incidensek.
Kulturális szempontból nagyon sokszínű és nyitott terület, ideális a művészeknek – akik nem félnek a szervezett bűnözéstől vagy hajlandóak együttműködni vele.

### Oktatás

Átlagos, nem kap kiemelt figyelmet. Középfokú végzettséggel a lakosság 40%-a rendelkezik, diplomával viszont csak 30%. Ez utóbbi sem egységes réteg, hiszen a tandíj magas és ezért a szegényebb családok gyermekeinek nehéz a felemelkedés. Az oktatás színvonala az átlagoshoz közelít, de nem túl magas.

### Egészségügy

A kórházak mindig tele vannak és a fejlesztések csak kis dolgokat oldanak meg. Járványok ellen fel vannak készülve, az élveszületések száma is nőtt. A legtöbb esetben erőszakos bűncselekmények vagy kábítószer okozta problémákkal kell orvoshoz fordulni. A szociális ellátás a latin-amerikai területeken erősebb, délen gyenge.

### Sajtó

Kiegyensúlyozottnak mondható, vannak kormánypárti lapok és ellenzékiek, amik időnként a legmagasabb körökig is elmennek kritikával, oknyomozó újságírással. Időként eltűnnek a legszorgalmasabb, a rendszerrel leginkább szembemenő újságírők és soha nem kerülnek elő vagy csak "megszelidítve". A maffia kézben tartja a sajtót, de ügyel arra, hogy ez ne legyen átlátszó. Cenzúra még állami szinte sincs kimondva. Megvannak a megmondóemberek, akik bírálják a berendezkedést, de sokkal erősebb (és népszerűbb) törekvés a népet lekötni olyan dolgokkal, amik a valós problémákról elterelik a figyelmet. Valóságshow-k már minden tv-csatornán mennek és virágzik a bulvár.

### Gazdaság

Nagy az államadósság, az infláció és a kamatok. A korrupció szinte természetes, naponta vannak újabb ügyek a hírekben, de a legnagyobb gazdasági csalók sosem kerülnek terítékre. A diktatúrák utóhatása ebben is érződik, az igazán nagy halakhoz senki nem tud hozzányúlni. A demokrácia látszatát viszont igyekeznek fenntartani, erős a hatóság működése is. A kisebb halakat kapcsolják le, ezt viszont nagyon szorgosan hirdetik a médiában is. A bűnözés virágzik, főleg a szervezett formája, a maffia (Orvgyilkosok Ligája helyi érdekeltségei). Hatalmas szakadék tátong a gazdagok és a szegények közt, de ez főleg a kontinens déli részére áll. A leggazdagabb 20% birtokolja az ország vagyonának 60%-át, a legszegényebb 20% pedig mindössze az 5%-át. Ez a hatalmas szakadék szemmel látható több dél-amerikai nagyvárosban, ahol a nyomornegyedek a felhőkarcolók és luxusvillák mellett terülnek el.

### Ipar

Délen a bányászat a fő iparág. Réz, vasérc, ólom a fő ásványkincs. De a kitermeléssel foglalkozó cégek többsége USA-beli. A függetlenedési törekvések erősek, de még nem értek el sok mindent.
A latin-amerikai részeken az autógyártás és az elektronikai cikkek készítése jelentős. A mexikói kőolajjal már nem igazán rúgnak labdába az Arab Emírségekkel szemben, viszont saját tartaléknak elraktározza az államszövetség.

### Mezőgazdaság

Elterjedt az agrárkultúra, főleg a kellemes éghajlatú fennsíkokon és az ültetvényes vidékeken, de ez nem mindig jelent magasan kvalifikált gazdaságokat. A mezőgazdasággal foglalkozó termelők általában nem élnek túl jól, eltörpülnek a nagyobb cégek jelenléte mellett. Saját maguk ellátására elég, amit termelnek és a fejlettségi szintjük sem túl nagy. Minőségi termelésre csak a komolyabb vállalatok képesek.
Fő termékeik a cukornád, kávé, déligyümölcsök, marhahús, csirkehús.

### Kereskedelem

Export főleg az Államok felé zajlik, ami az ipari termelést illeti. A mezőgazdasági termékeket már világszerte terjesztik, a dominikai banán még mindig keresett, ahogy a kubai dohány és a brazil kávé is.
Itt kell megemlíteni a drogot is, aminek a termelése főleg Dél-Amerika északi partvidékeit érinti. Kokain és marihuána a fő profil, de egyéb kábítószerek is előfordulnak. Kolumbiából származik a világ kokainforgalmának 75%-a.

### Turizmus

A trópusi részek és a tengerpart nagyon kedveltek, de az indián kultúra maradványait is szívesen látogatják az utasok. Brazília és a riói karnevál még mindig óriási tömegeket vonz, ahogy Costa Rica homokos partjai is.

### Haderő

A légierő a legjelentősebb. A legmodernebb repülőgépek, helikopterek állnak rendelkezésükre. 2 millió fő.
Szárazföldi hadsereg: jól felszerelt, de kisebb létszámú. 850 ezer fő
Haditengerészet: tengeralattjárók, hadihajók, a partszakaszok védelme. 1,2 millió fő

### ENSZ-Küldött

**Küldött**: Raten Chromixen

**Korábbi:** Gustavo Bartonez

   1986-os születésű, viszonylag fiatal kubai politikus. Felmenői üzletemberek, akik mindig jól lavíroztak az aktuális hatalmak között. Közgazdászi és közlekedésmérnöki diplomával is rendelkezik. A közlekedésügyi minisztériumban kezdett, majd hamarosan gazdasági vezető, majd miniszter lett a hivatalban. 5 éve választották meg elnöknek. Karizmatikus egyéniség, kitűnő retorikai érzékkel, beszédeit mindig saját maga írja a hírek szerint. Feleségével és 2 gyerekével él "mintaházasságban".
Korrupciós ügyben egyszer, 3 éve merült fel a neve. Teljes mellszélességel állt a vizsgálatok elé, sőt szorgalmazta, hogy teljes mértékben világítsanak át minden múltbéli, hozzá kötődő üzelmet. Az ügyet tisztázták és megtalálták a valódi felelőst – legalábbis a médiában elhangzottak szerint így történt. Akkoriban közfelháborodást, botrányt keltett, de a nép nagy része végül elhitte, hogy makulátlan és becsülik azért, hogy kiállt a vádak ellen, így azóta még népszerűbb. Nagy formátumú politikus, aki mindig tudja, hogy vezessen be újabb intézkedéseket a lakosság elégedettségének növelésére, a rendszert megváltoztatni akaró kísérletek ellen – és persze mindemögött a maffiát lehet sejteni, de bizonyítani senki nem tud semmit.

## Kínai Népköztársaság

**Fővárosa**: Peking (Běijīng)
**Államforma**: kommunista népköztársaság
**Vallás**: taoista 30%, buddhista 15%, iszlám 10%, keleti ortodox keresztény 3%, összes többi keresztény ágazat (katolikus, protestáns, stb.) együtt 2% felekezet nélküli és egyéb vallás 40%
**Hivatalos nyelv**: mandarin
**Beszélt nyelvek továbbá**: wu, kantoni, min, xiang, hakka, gan, jin, tibeti
**Lakosság**: 1 403 360 000 fő
**Népsűrűség**: 145,6 fő/km2

A Kínai Népköztársaság nagyjából független ázsiai állam maradt. A függetlenség inkább a többi állammal fennálló kapcsolatokra jellemző, hiszen a kormány és a politika nagy mértékben a maffia befolyása alatt áll. A kínai maffia szuverén maradt, az Orvgyilkosok Ligája sem bírt vele. Ez az állam megőrizte a kommunizmust, a vörös diktatúra még mindig virágzik a szólásszabadság, a személyiségi jogok és a népességszaporulat szigorú szabályozásával és megnyirbálásával. A S.H.I.E.L.D. fennhatóságát nem fogadják el, itt a kínai kommunista állam szabályoz mindent és a "rendet" is ez tartja fenn.
A területi felosztása változatlan maradt. 23 tartomány, 5 autonóm terület, 4 tartományi jogú város és 2 különleges igazgatású szektor adja a Kínai Népköztársaság területét. Tajvan 2007-ben ugyan kikiáltotta a függetlenségét, de nemzetközileg végül nem fogadták el. Az önállósodási törekvések megmaradtak, de a sziget hivatalosan a Kínai Népköztársaság tartománya. Fontos rész még Tibet, ami elvileg a Kínai Népköztársaság autonóm tartománya, de Kína mellett India is igényt tart rá. Az 1950-es fegyveres megszállással kapcsolatban még mindig nem sikerült nemzetközi megegyezésre jutni. Ezen kívül még Tiant kell kiemelni, ami a mutánsok számára a megnyugvás helye, egy álomsziget Kínában. A népköztársaság nem fogadja el, terrorista megszállás területének tekinti, háborús helyzetben áll vele. Mivel Kína mindenhonnan határos Tiannal így állandó katonai blokád alatt van az ország. A vezetőjük, Xorn is a nemzetük egy tagja, még ha az adatait szeretik is szépen megtartani maguknak. Az egész egy 22-es csapdája. A mutánsok hatalma miatt Tian önálló, önellátó és teleportációval gyűjti a lakóit. A legtöbb ország mutáns ellenes törvénykezése miatt nem is fogadnák el igazi államnak Tiant és Kína befolyása is csak ront a helyzeten. Az, hogy más államok mutáns lakosait "rabolja el" egy Kína területén lévő kínai vezette város... minden fél tehetetlenül áll ez előtt.

### Politika

Belpolitikáját tekintve a vezető politikai szervezet alkotmányosan is elismerve a Kínai Kommunista Párt, melynek vezetője a főtitkár. A párt legfontosabb testülete az ötévente összeülő pártkongresszus. A következő évek politikáját itt jelölik ki és a Központi Bizottságot itt szavazzák meg. A Központi Bizottság már évente ülésezik és főleg a jóváhagyás vagy elutasítás a profilja, új döntések itt nem igazán születnek. A KB tagjai ülnek az állam vezető pozícióiban. Peking-központú a vezetés és a legtöbb állami vezető egyben pártvezető is. A bürokrácia rendkívül bonyolult, a világ legbonyolultabbja.
Külpolitikailag a legtöbb országgal patthelyzet áll fenn, Kína "erős" politikája miatt. Néhány kiemelés:
USA: a "vezető kapitalista állam" ténykedését a kommunista birodalom nem nézi jó szemmel. A S.H.I.E.L.Det nem ismerik el és amennyire lehet, elzárkózó politikát folytatnak az Államokkal szemben.
Orosz Föderáció, Független Államok Közössége: A szovjet múltnak köszönhetően igen élénk az érintkezés, minden szinten.
Japán, Latin- és Dél Amerikai szövetség és az összes afrikai állam (Arab Emírségek ottani részei, Nyugat-Afrikai Nemzetek, Kelet-Afrikai Konföderáció): A kínai maffia vezette kormány a Kéz (Japán) illetve az Orvgyilkosok Ligája (a többi említett), mint erős, konkurrens és terjeszkedni kívánó, a politikát meghatározó bűnszervezet miatt ezektől az államoktól elzárkózik, amennyire lehet. A kapcsolat minimálisra van szűkítve és az ENSZ-ben is ellenlábasnak számítanak, általában elutasító szavazatot kapnak Kínától.
India: Tibet miatt gyakoriak a viszályok. A kapcsolatok a földrajzi közelség miatt ebbe az irányba is intenzív.

### Társadalom

A népesség 90%-a kínai (nem csak ember, hanem bármilyen lény, aki kínainak vallja magát), de ez még 56 további népcsoportra bontható, melyek közül legjelentősebb a han népcsoport. Nem mondható el, hogy minden népcsoport megérti a másik nyelvét. Hiába kínai, a nyelvjárások sokszor igen élesen elkülönülnek. A népnyelv tehát nem egységes, a hivatali nyelvhasználat viszont igen. Már a császárság idején is a főváros nyelvét használták a bürokraták, ez majdnem változatlan maradt. Kidolgozásra került egy ún. "hivatalnok nyelv", a pu-tung-hua, ami nem üt el élesen a mandarintól. A helyi médiában egységesen ezt használják, az oktatásban ez a kötelező nyelv és a kínaiul tanuló külföldiek is többnyire ezt tanulják. Aki érti a pu-tung-huát, az általában boldogul a mandarin nyelvjárásaival találkozva is.
Nemzeti csoportok hátrányos megkülönböztetése nem jellemző. Ebből a szempontból Kína kifejezetten elfogadó állam. Alkotmányban van rögzítve, hogy az állam területén minden nemzetiség teljesen egyenjogú és ezt szigorúan be is tartatják, fajelméletnek nincs helye. Hátrányos etnikai megkülönböztetés esetén a média többnyire felkapja az ügyet és a hatóságok is keményen fellépnek az ilyesmi ellen, sokszor bevonva az elkövető működési engedélyét és ellehetetlenítve őt.
A kulturális különbségeket tehát elfogadják, mutáns és ember között viszont nincs egyenlőség. Az emberek jobbnak születnek, a mutánsok pedig veszélyeztetik az országot. Kínában tehát szigorú regisztrációs törvény van. Minden mutánsnak be kell jegyeztetnie magát a képesség és az eltérő jelleg pontos leírásával. A személyi igazolványába bekerül, hogy regisztráltan más génekkel rendelkezik. Több nem derül ki az igazolványból, így az erős vagy gyenge mutációval rendelkezőket is ugyanolyan negatív diszkrimináció sújtja az azonosító láttán. A regisztráltak tanulhatnak, vállalhatnak munkát, élhetik az életüket, de szinte sosem kerülnek vezető pozícióba, de még kisebb állami tisztségeket sem tölthetnek be.
Aki a regisztrációt megtagadja, az lázadónak, rendszerellenes veszélynek minősül. Az ilyen személyek bejelentőinek pénzjutalom és nyílt elismerés jár (bekerül a hírekbe, lázadó csoport bejelentése esetén állami kitüntetést is kap), amennyiben valós a bejelentés alapja, azaz a bejelentett lázadó(ka)t elfogják és a vizsgálat eredménye pozitív. Az elfogott lázadók egy éves börtönbüntetésre számíthatnak és egyben nyomkövetővel látják el őket. A leadott jeleket a Népi Felszabadítási Hadsereg Mutáns Erők Elleni Főparancsnoksága figyeli, állandó jelleggel. Az ilyen megjelölteknek fizikailag is mindig a nyomában van a hatóság, a legváratlanabb pillanatokban is felbukkanhatnak és mindenféle gyanú nélkül is ellenőrzést tarthatnak nála vagy bevihetik. Bármilyen szabálysértés, kihágás, bűncselekmény esetén a kirótt büntetés kétszerese sújtja őket. Még arra is volt példa, hogy túl nagy hatalmú mutánst letartóztattak koholt vádakkal. Ameddig Kínán kívül tény, hogy ezek hamis vádak voltak, az országban a propagandának köszönhetően a nép még mindig azt hiszi, hogy minden vád igaz volt.
Ez a hivatalos szervek eljárása, de a törvény népre gyakorolt hatása még rosszabb. Közmegvetés tárgyát képezik a mutánsok. A regisztráltak kötelesek az igazolványukat felmutatni bármilyen ügyintézés, pénzügyi tranzakció esetén. Ha az azonosító láttán (vagy akikről lerí, hogy mások, azok esetében csak ránézés alapján) nem szolgálják ki őket, az iparos, kereskedő, szolgáltató nem vonható felelősségre. A kirekesztés nem teljes, sokan vallanak liberálisabb nézeteket (amit persze nem érdemes hangoztatni, ha nem akarnak ők is néhány ellenőrzést) vagy éppenséggel nem tartják mocskosnak a regisztráltak pénzét. Az ide érkező külföldiek esetében is kötelező a regisztrációs adatközlés, ellenkező esetben nem kapnak vízumot. Akik vízummal jöttek, itt tartózkodásuk alatt nem használhatják a képességüket. Ha kiderül, hogy mutánsok, de ezt elhallgatták, akkor nem börtönbüntetést kapnak (kivéve, ha konkrétan használták is a képességüket), hanem hazatoloncolást és végleges kitiltást. Akik megkapták a letelepedési engedélyt, azok ezen kikötés alól mentesülnek és ugyanolyan elbírálás alá esnek, mint az itt született regisztráltak. A regisztráció és a mutánsellenesség nem terjed ki Tian területére, az a Testvériség uralma alatt áll, csak mutánsok léphetnek be vagy ki, ők is teleporton keresztül.
A nem mutáns szuperképességek már inkább elfogadottak, főleg akkor, ha az állam adta őket és a birtoklóik a kommunista népköztársaságot szolgálják. Ilyen személyekből áll a Dinasztia, ami a Bosszú Angyalok mintájára összeállított csapat és köztiszteletnek örvend.

### Oktatás

Az oktatást is átitatja a politika, már az óvodától fogva. A legkisebbek is tanulnak a pártállami rendszer jótékony hatásairól. Ezt a nemzeti tanterv az oktatás minden szintjén előírja, a tanterv pedig kötelezően követendő minden tanár számára, így az oktatás egységes és viszonylag merev. Az iskolakötelezettség 9 évet jelent, azaz a középiskola első osztályáig kell iskolába járniuk a gyerekeknek. Ezen a szinten nincs tandíj, csak éves hozzájárulás, ami egy kisebb összeg. A színvonal a városi iskolákban viszonylag jó, a falvakban viszont gyenge. Már nem tartanak ott, hogy a székeket is a gyerekeknek kell vinniük, ezen túlléptek, de a követelmények betartatása és így a falusi iskolákból kikerültek tudása elég alacsony. Az alapképzéssel viszont így mindenki rendelkezik, az analfabetizmus gyakorlatilag nem létezik.
A felsőoktatás már jobb helyzetben van. Sok magas színvonalú intézmény működik, ezek többsége Pekingben. Többnyire a vezetők gyerekei végeznek el valamilyen felsőfokú képzést, a magas tandíjak miatt az alacsonyabb rétegek gyerekeinek számára ez nagyon nehéz. Persze mindemögött a politika keresendő: a jelenlegi vezetőréteg által valószínűleg rendszerhűségre nevelt új generáció kapja meg a továbbtanulás lehetőségét. A helyi regisztráltak is tanulhatnak felsőoktatási intézményekben, de csak azok végzik el a képzéseket, akik hajlandóak szembenézni a folytonos negatív diszkriminációval, amivel általában az oktatás minden szintjén találkoznak. A külföldiek itteni tanulását kis létszámban engedik, kivéve a mutánsokat, őket ebből kizárják.

### Egészségügy

Az egészségügy piaci alapon működik. Akik meg tudják fizetni, azok kapnak ellátást. Nincs általános társadalombiztosítás, sem fizetett betegszabadság. Megtakarított pénz híján gyakorlatilag lehetetlen igazán nagy egészségügyi problémákat kezeltetni. Kisebb betegségek, sérülések kezeltetése valamint az egészségmegőrzéshez szükséges szolgáltatások megfizetése viszont az átlagos bérekből is megvalósítható. Az állami alkalmazottak kivételezettek, nekik ingyenes az ellátás, kivéve a legköltségesebb műteteket, komolyabb beavatkozásokat. Még mindig magas a születési hibák aránya: évi 20 millió születésre 750 ezer születési rendellenesség jut, ebből 80 ezer szemmel látható fogyatékosság. Az oltások (HIV, madárinfluenza, stb.) általánosan elterjedtek, nagyobb járványokat elkerülendő. A sterilitásra nagyon figyelnek, többnyire jók a higiéniai körülmények.
Van néhány szokás, ami furcsa lehet:
Kínában a gyógyszertár egyben orvosi rendelő, ahol például injekciót is beadnak.
A kórházban már a bejáratnál vért vesznek, attól is, aki csak kivizsgálásra jött.
Sokkal gyakoribb az infúzió alkalmazása, mint más államokban.
A hagyományos kínai orvoslás (akupunktúra, diéták, masszázs, stb.) általánosan elfogadott és széleskörűen alkalmazott, nem kerül többe, mint a gyógyszeres kezelések.
Népességszabályozás: egynél több gyereket csak olyan házaspárok vállalhatnak, melyekben a férfi és a nő is egyke. Kivétel a mutánsok, ők nem szaporodhatnak. Nem sterilizálják ugyan őket, de teherbeeséskor abortuszra kényszerítik. Ha ez már nem lehetséges, a gyermek megszülésében akkor sem kapnak semmilyen segítséget. A megszületett gyermeket elveszik és nevelőintézetbe küldik, természetesen rögtön regisztrálva és nyomkövetőzve.

### Sajtó

A propaganda és a cenzúra mindent meghatároz, ezeket nem lehet elkerülni. Az ellenállókat előbb-utóbb utoléri és ellehetetleníti a hatalom keze. Sok különböző sajtóorgánum (televíziócsatorna, újság, rádióállomás) létezik. Ezeknek többsége mandarin nyelvű, de vannak angol nyelvűek is. A kormány intézkedéseit, az állami szervezeteket nem szokás hosszasan bírálni. Akik megteszik, azokat többnyire megkeresik a hatóságok és felhívják a figyelmüket arra, hogy rossz úton járnak. Ha ez sem elég, általában találnak valamit, ami miatt le lehet őket kapcsolni, az engedélyüket be lehet vonni, de az is előfordul, hogy történik velük valami baleset, utcai harcok áldozatai lesznek vagy épp eltűnnek és soha nem kerülnek elő. Ezt a médiumoknál dolgozók is jól tudják, így óvatosak. A szervek fenntartják a szabadság látszatát és nem csapnak le egy újságcikk, egy tudósítás alapján, csak tartós "felbujtás" esetén. Egy-egy próbálkozás így előfordul, de csak kevesen mernek sokáig nyíltan szembeszállni a hatalommal. Kalózorgánumok időnként előkerülnek és egészen népszerűvé is válhatnak, egy ideig. A külföldi médiumok helyi megjelenését nem támogatják, ahogy egyébként a kulturális cikkekét sem, ezek csak megtűrt kategóriájúak. Kínában az internet teljes cenzúrája is megvalósult.

### Gazdaság

A világ 2. legnagyobb gazdasága, ami főként nagy lakosságának köszönhető. Az egy főre jutó kereset régebben elég alacsony volt, ma átlagos. A gazdaság bár egy kissé lelassult ütemben, de még mindig növekszik, a GDP évente átlagosan 8%-kal emelkedik. A magánszféra egyre erősebb, főleg a kereskedelemben és a turizmusban. Az állami intézmények korrupciós ügyeiről ritkán esik szó és akkor is megnyugtatják a népet a híradásokkal. Valójában azonban sok ilyen vizsgálatot folytatnak le, nagy az ellenőrzés az állami szervezeteknél és ha olyanok buknak le, akiknek nincs megfelelő védettségük, pártkapcsolatuk, akkor az okozott kárt bőven meg kell téríteniük és várja őket a börtön is. A magánszféra kétes ügyeivel sokkal többet foglalkozhat a sajtó, a hatóságok számára viszont ez alacsonyabb prioritás, mivel nem az állam vagyona forog kockán. A maffia emberei eléggé beépültek a legfelsőbb szintekre, a pártba, a politikai, gazdasági vezetésbe és a hatóságokhoz, hogy őket semmi ilyen ne érintse. Általában csak akkor kerülnek mégis reflektorfénybe, ha keresztbe tesznek olyan ellenlábas maffiózónak, akinek náluk jobb kapcsolatai vannak.

### Ipar

Elsődleges az elektronika (Csungkuancun, a helyi "Szilícium-völgy"), a gépgyártás és a textil-, ruházati cikkek előállítása, utána a vegyipar és az élelmiszeripar következik. Az elektronikai cikkek tekintetében az Államokkal és Japánnal nagyon erős a verseny, itt folyamatosak a fejlesztések, kiemelt támogatású az ágazat.
Mivel mindig nagy volt az energiafelhasználás, a források viszont csak csekély számban álltak rendelkezésre. Nem akarták az emelkedő kőolajárakat követni, ezért egyre több atomerőművet építettek. Kína atomnagyhatalom lett és az energiaellátottság sokkal jobb, kényszerszünetek már nem fordulnak elő. Ércekben még mindig nagyon gazdag, vasat, rezet, aranyat bányásznak. Legnagyobb termlő központja Sanghaj és Kaohsziong. Rengeteg hamisított terméket is előállítanak, az import áruként eladott cikkek jelentős része itt készül. A kalózipar centruma Peking.

### Mezőgazdaság

A kedvezőtlen éghajlat miatt az ország több mint egyharmad részén lehetetlen a mezőgazdasági termelés. A fennmaradó területeken a termelést többnyire jól gépesített állami gazdaságok végzik. Elsődlegesen termelt cikk a rizs, a tea, a gabonanövények valamint a fenyőfélék. Állattenyésztésben a juh és a ló jelentős.

### Kereskedelem

A megtermelt cikkek jelentős részét külföldre szánják. Fő partnereik az oroszok és a FÁK államai. Mivel itt is a maffia diktál, Japánnal a Kéz miatt nem túl rózsás a kapcsolat, oda nem sok mindent tudnak értékesíteni, ahogy az Orvgyilkosok Ligája által uralt afrikai, dél-amerikai területekre sem. Az USA politikailag ugyan ellenfél, de az export jelentős arrafelé, főleg a ruházati és vegyi cikkek tekintetében. A hagyományos kínai orvoslás cikkeit (különleges teák, kivonatok, stb.) világszerte értékesítik.
Import szempontjából az alkohol, azon belül is a bor a legfontosabb. Kína a világ első számú vörösbor fogyasztója. Főleg az EU-ból hozzák be az alkoholt. Az illegális kereskedelem az országon belül virágzik, de a csempészet is jelentős. Fegyvereket, kábítószert, gyógyszereket hoznak be illegálisan. A prostitúció és az emberkereskedelem egyik nemzetközi fellegvára a népköztársaság. A behozott embereket szörnyű körülmények között dolgoztatják farmokon, termelő vállalatokban, bányákban vagy épp a maffia kisebb ügyeit, erőszakos cselekményeket bízzák rájuk. Emellett a szervkereskedelem is nagyon elterjedt.

### Turizmus

Ebben Kína nagyhatalom. Világviszonylatban ötödik helyen áll a turizmusból szerzett bevételek szerint. Ez főleg a beutaztatást jelenti, ebben folynak a legnagyobb fejlesztések. Az ország tele van magas kategóriájú szállodákkal, természetesen Pekingben van a legtöbb. A legjelentősebb a kulturális turizmus. Sokan keresik fel az ősi kultúra emlékhelyeit, az egzotikus tájakat. A kínai konyha és az itteni gyógymódok keresése is sok utast vonz, ahogy az üzleti turizmus is jelentős. Ez utóbbiban Hongkong vezet, Ázsia egyik legnagyobb pénzügyi centrumaként. Kína főbb látványosságai a Kínai Nagy Fal, a hsziani síremlék az agyaghadsereggel és Ó-Attilan városa. Mutánsok ritkán látogatják az országot, a fent leírtak alapján egyértelmű, hogy miért.

### Haderő

Megnevezése: Kínai Népi Felszabadítási Hadsereg. A Kínai Kommunista Párt vezetése alatt áll, a főtitkár a legfőbb katonai vezető. Fejlett atomfegyverekkel rendelkezik, ez a fejlesztések iránya is. Hivatalosan 300 nukleáris robbanófej és kb. 250 taktikai nukleáris fegyver birtokosa, ám meg nem erősített források szerint ennek öt-hatszorosa is ott lapul a fegyvertárban.
A szárazföldi haderő a legnagyobb létszámú, 1 800 000 fő.
A haditengerészet kisebb létszámú, ám annál fejlettebb. A legjobb technológiákat alkalmazzák, nem csak a tengeralattjárókon, hanem a hadihajókon is. 500 000 fő, 200 tengeralattjáró, 400 hajó.

### ENSZ-küldött

Hsziao Gun-Xing

**Faj**: ember

Vezető pártemberek gyereke. Nancsingban született 1969-ben. Az ottani egyetemen diplomázott közgazdaságtanból, majd belépett a kommunista pártba. Állami üdültetések szervezésével foglalkozott, majd szállodavezető lett. A vállalkozás a Ting-Xu szállodalánccá nőtte ki magát, már külföldön is sok helyen megjelent. A nemzetközi kapcsolatai miatt a párt 2000-ben kijelölte konzulnak, majd az ENSZ kínai küldöttje lett.
Kínában rendkívül népszerű, mivel már ózletemberként is ismert volt jótékonykodásáról és politikusként mindig markánsan képviselte a kínaiak jogait. Számos béketárgyalást, szabadkereskedelmi megállapodást szorgalmazott és ezek nagy része meg is valósult. Az AIM Korában is ezt képviselte, amennyire lehetett. Türelmes és segítőkész embernek ismerik, aki rendkívül empatikus. A mutánsok regisztrációjával és az államberendezkedéssel kapcsolatban viszont meggyőződéses, a veszélyekre, az intézkedéseknek köszönhető jó közbiztonságra és a nép elégedettségére hívja fel a figyelmet, ha ezt számon kérik rajta. Gyorsan és kreatívan reagál azokban az ügyekben, amikkel hozzá fordulnak. Elsődleges feladatának a mindenkori kínai nép védelmét és érdekeinek képviseletét tartja a nemzetközi színtéren. Maffiakapcsolatairól nem tudni nyilvánosan, de valójában a kalóztermékek exportálását koordinálja már régóta és persze a bűnszervezet érdekeivel egybevágóan ténykedik.

## Ausztrália és a szigetvilága

**Fővárosa**: Canberra

**Államforma**: alkotmányos monarchia
**Hivatalos nyelv**: angol
**Beszélt nyelvek továbbá**: őslakos nyelvek
**Lakosság**: 30 232 000 fő

Ez az államközösség Ausztráliát és a környező szigetvilágot, Óceániát fogja össze. A terület nagy része óceáni, vízi terület és ez a legtagoltabb világrész. Több mint 37ezer kilométernyi partvonal található itt. Jelentős szigetvilággal rendelkezik, melyet három részre szokás osztani: Melanézia (belső ív), Mikronézia (kis területű és csekély magasságú szigetek összessége, külső ív) és Polinézia (rengeteg apró sziget, sokan Hawaii-t is ide sorolják, de ebben nincs egyértelmű konszenzus, külső ív). Melanézia éghajlata a nagy terület miatt változatos, Mikronézia lényegében trópusi, Polinézia pedig hegyvidéki, esőerdei, buja növényzettel. A korallzátonyok, óriási, kopár hegyek és a végtelen óceán ennek a területnek a jellegzetességei.
A kontinensként is emlegetett Ausztrália fiatal állam. Nagyon sokáig brit fenségterület volt, 1901-ben nyerte el jelenlegi formáját, mint szabad államok szövetsége. A brit kapcsolatok szorosak maradtak, de manapság inkább együttműködésről kell beszélni, mint uralomról.

### Politika

    Belpolitikáját tekintve voltak jelentős változások az elmúlt időszakban. A monarchia itt több alkormánnyal létezik, minden tagállamnak van egy. Egy-egy állam élén a kormányzó áll, akit az anyaország nevez ki. 6 szövetségi állam és 2 territórium volt Ausztráliában, de azóta Óceániával egybevéve ez bővült és mára 22 tagállam van. Bizonyos szigetek távolabb eső vagy közigazgatásilag nem ide tartozó államok autonóm vagy szerves részei (pl. Guam - USA). Az államszövetség uralkodónője III. Erzsébet ausztrál királynő, a főkormányzó Josh Manuel, a miniszterelnök pedig Elijah Geddes.
Külpolitikájában semlegesnek tekinthető, nem folytat ellenséges politikát egy állammal szemben sem. Kanadával a legjobb a politikai viszony. Ennek egyik oka, hogy az észak-amerikai állam haditengerészetének nagy része az ausztrál területek keleti partvidékén állomásozik és gyakorlatozik a nemzetközi vizeken. Sokáig Japánnal is jó volt a politikai viszony, de a második világháborúban hadat üzentek az ázsiai országnak és ezt azóta sem heverték ki. Kereskedelmi kapcsolatok vannak, de a politikai viszony semleges. Régebbi brit fennhatóságként megőrizte a jó kapcsolatokat Nagy-Britanniával, de az EU-val már hidegebb a viszony.
AZ ENSZben 1 küldött van Ausztrália részéről.

### Társadalom

A kontinens ritkán lakott és a szigetek sem nagyon népesek. A népsűrűség alacsony, főként a partvidékektől távolabbi területeken. A lakosság négyötöde urbanizálódott, legjellemzőbbek a kikötővárosok.
A népesség összetétele változatos, de zömében európai (90%), ebbe beleértve a különböző fajokat, mutánsokat és más lényeket, akik nincsenek megkülönböztetve, ugyanolyan jogokkal rendelkeznek, mint az emberek. Az EU emiatt kétségesen ítéli meg a kiterjedt szigetvilággal rendelkező szövetséget. Az őslakosok száma alig 8000, ők mezőgazdaságból vagy még mindig vadászatból, gyűjtögetésből élnek. A XX. század elején voltak rasszista megnyilvánulások politikai szinten is, mára ez a múlté. A korábban kitiltott ázsiai bevándorlók képezik a legjelentősebb betelepült etnikumot (7 %). A lakosság nagy része vallásos. 64% keresztény (ebből: 30% római katolikus, 18% anglikán), 20% egyéb, ideértve az ősvallásokat is. Az egyik legjelentősebb ezek közül Watoomb követői, a sámánok, akik az elemi, természeti mágiát is magas szinten űzik. A bűnözésről nem sok szó esik, de jelen van a magasabb és a kisebb szinteken is. Gazdákat zsaroló bandák, csempészek a kikötőkben és a politikai, üzleti nagyágyúkig felnyúló sikkasztási, zugkereskedelmi ügyek is megvannak. A korrupció viszont világviszonylatban itt a legkisebb a felmérések szerint.

### Oktatás

Ausztrália oktatása világszinten elismert mind a középiskolai, mind a felsőoktatási szférában. A műszaki szakok a legnépszerűbbek, de kontrollálják és sikerült megvalósítani, hogy ne legyen túlképzés. Rengeteg szakmát lehet tanulni, erős a szakképzési vonal is. Sok külföldi tanul itt, főleg az USA, Nagy-Britannia területeiről és Ázsia déli részeiről érkeznek.

### Egészségügy

Gyakorlatilag teljesen ingyenes az általános eü ellátás. A bevándorlóknál máshogy van, ők az első két évben nem részesülhetnek ebben. Így szakítottak a korábbi tarthatatlan állapotokkal, a beözönlő, segélyen élő népáradattal.
Az orvosok jól képzettek és a rendszer jól szervezett, rugalmas. A szigetvilágra tekintettel a repülős ellátás gyakori, bizonyos helyekre képtelenség máshogyan gyorsan eljutni. A várható élettartam magas (80 év) és a lakosság tudatosan költ eü szolgáltatásokra a magánbiztosítási szférában is. Meg kell még említeni a Medicaret, ami egy szövetségi plusz. Minden állandó lakosnak jár és azoknak, akiknek a házastársa ausztrál lakos. Rengeteg kedvezményt, támogatást jelent és ingyenes közkórházi kezelést.

### Sajtó

Nagyjából kiegyensúlyozott, kiterjedt. A fő lapokat mindenhol lehet kapni, a nagy távolságok miatt a rádió és tévé csatornák lefedettsége nem teljeskörű. A partvidékek a legjobban ellátottak ebben, de a szigetek belseje és a kontinens középső területei sokszor gyerekcipőben járnak. Kalózorgánumokra nincs nagy szükség, mert csak a legdurvább, közerkölcsöket sértő cikkeket cenzúrázzák ki. A tényfeltáró újságírás utat kap, ahogy a magaskultúra is, nem ural mindent a bulvár. Nagyon sok blogger dolgozik és sokan szeretik ezt a független műfajt.

### Gazdaság

Korábban a leggazdagabb állam volt, Óceániával együtt viszont ez már nem mondható el róla. Vannak rendkívül vagyonos területei, főleg a nagyvárosokban, de a gyérebben lakott, belső területeken nagy szegénység is felüti a fejét. Jelentős az ipar. Összetevői a húsfeldolgozás, gyapjú, szén és nemesfémek, főként arany. A műszaki cikkek, gépek, szórakoztató elektronikai cikkek gyártása nagyon fejlett, ezek a fő exporttermékek. A járműgyártás is jelentős és itt kell megemlíteni a közlekedést, ami rendkívül fejlett. Óriási vasúthálózatok, szervezett légiközlekedés és ún. roadtrain vonalak, speciális kamionokkal megoldott teherszállítás hidalja át az óriási távolságokat.
A turizmus virágzik, sokan jönnek az elbűvölő szigetekre, a kulturális központokba, mint Sidney vagy Adelaide és az egyedi élővilág valamint az őslakos területek is sok látogatót vonzanak. A szállodarendszer jól kiépített, magas színvonalú, az utasok kiszolgálása magas ár-érték arányban történik.
A mezőgazdaságban az exporttermelés a domináns, 70%-ban erre használják a gyapjút, húst, búzát és gyümölcsöket. Emellett a belterjes gazdálkodás is virágzik.
Fő exportpartnerei az ázsiai államok, Japán, India, Kína illetve az USA és az EU. Import cikkek főleg az EU-ból érkeznek és Ázsia közeli államaiból.

### Haderő

Az Ausztrál Védelmi Erő (AVE) a szokásos három részre oszlik: szárazföldi (Ausztrál Hadsereg), légi (Ausztrál Királyi Légierő) és haditengerészeti (Ausztrál Királyi Haditengerészet) egységre. Az állam önállósodásával jött létre a szárazföldi egység, a többi később követte, legfrisebb a légierő (1921.). Részt vesznek a külhoni szolgálatokban is, nemzetközi megmozdulásokban, de a védelem megmarad. A felszerelés, hadijármű zömében EU-termék. Fejlett, de nem a legfejlettebb haderő.

* **AH**: 30000 aktív fő, 260ezer tartalékos (készenléti) fő

* **AKL**: 14000 aktív fő, 2500 tartalékos

* **AKH**: 13000 aktív fő, 2000 tartalékos; 6 tengeralattjáró, 50 hajó

Atomfegyverrel nem rendelkezik.

### ENSZ-küldött

**Victor Rascow**

Katonaszülők gyermeke, ő is katonaként szolgált a haditengerészetben. A tengeralattjárós egységek vezetőjeként szerelt le. 42 éves, még mindig remek kondiban van. Ember a faja, de a bal lábát elvesztette egy sportbalesetben, a legjobb gépalkatrésszel pótolták, így kiborg alfajú lett. Beépített fegyver nincs a lábában és nem is lehet észrevenni a művégtagot, ha hosszúnadrágot hord. Politikusként pedig főként ilyet hord. Szabályokhoz ragaszkodó, az elveket és erkölcsi normákat szigorúan betartató ember, hívő anglikán. Feleségével és négy gyerekével él Brisbane-ben. Faji előítéletekkel rendelkezik, az ázsiai bevándorlókat nem szereti, de ezt nem sokan tudják róla és az intézkedései sem utalnak erre. Az ENSZben úgy ismerik, mint merev, távolságtartó küldöttet, aki ritkán szól, de akkor súlya van a mondandójának és az ausztrál államszövetség érdekeit erővel képviseli.

## India

**Fővárosa**: Újdelhi
**Államforma**: Szövetségi köztársaság
**Hivatalos nyelv**: hindi, angol, regionálisan még 14 nyelv

**Beszélt nyelvek továbbá**: 1600-nál is több
**Lakosság**: 1 180 218 000 fő

Gazdag és ősi kultúrájú állam, melyet területe és óriási népessége miatt szubkontinensnek is hívnak. A kettősségek országa. Négy nagy világvallás ered innen és a gazdaság is kiemelkedett, mégsem sikerült teljesen felszámolni az analfabetizmust, az alultápláltságot és a mélyszegénységet.
Északi részét a Himalája hegyvonulatai uralják, másik két legjelentősebb domborzati része az Indiai-alföld és a Dekkán-fennsík. Legnagyobb folyója a szentnek tartott Gangesz. Monszun éghajlat jellemzi, az évi csapadék nagy része a nyári hónapokban esik le.

### Politika

Belpolitika: 1950-ben lett köztársaság. 28 államra és 7 szövetségi területre oszlik. Az államokat összesen 593 kerületre bontják. A kulturális és vallási sokszínűség miatt gyakoriak a határokon belüli összetűzések. Alkotmánya rendkívül hosszú és kidolgozott. Az országot az elnök irányítja, akit öt évre választanak. Ő nevezi ki a végrehajtó hatalom birtokosát, a miniszterelnököt. A kétkamarás parlament a felsőházra és az alsóházra oszlik. A felsőbe hat évre neveznek ki állandó testületet, az alsóba választás útján a nép juttat be képviselőket, akik öt évig képviselnek egy-egy választókerületet. A miniszterelnök és tanácsa közvetlenül felel a parlament alsóházának. A Legfelsőbb Bíróság dönt alapvető ügyekben, jogosult felülbírálni a felsőbb bíróságokat is, jogilag független.
Külpolitika: Határkérdések miatt zajlanak még háborúk, viszályok. Tibet elvileg Kína autonóm tartománya, de India is igényli, nem ismerik el a megszállást. A másik rizikós pont Dzsammu és Kasmír tartományok, amiket Pakisztán is magáénak vall. A két állam nukleáris fenyegetéssel tartja egymást sakkban. A legtöbb országgal semleges a politikája, nincs kiemelt, nincs rosszabbul megítélt, az általános szempontok szerint zajlanak a kapcsolatok. India az Antarktiszon működtet két tudományos állomást, de területi igényt még nem jelentett be. Az ENSZben 1 küldöttel van jelen (Dzsata Nehru, lásd lejjebb).

### Társadalom

Népessége hatalmas. A nyelveket, vallásokat, kasztokat és fajokat a szociálpolitikai szervezetek korlátozzák és befolyásolják a népességszabályozás miatt. Egyéb jogi korlátozás, negatív diszkrimináció nem éri a mutánsokat, szuperlényeket. Két nagy nyelvcsalád van jelen: az indoeurópai és a dravida. Az országban 1600-nál is több nyelvet beszélnek, ezek egy része külön írásrendszerrel rendelkezik. Csak a hindinek is 13 eltérő dialektusa van, melyek a nagyfokú különbözőségek miatt érthetetlenek a többi dialektusban beszélők számára. A lakosság 81%-a hindu, 15% iszlám (a világ 3. legnagyobb muszlim közössége él itt). Az egyéb vallások közé sorolandó a kereszténység (2%), buddhizmus (1%) és még számtalan más vallás.
A hagyományok nagy része szokatlan az európai kultúrához szokottaknak. Az utcán nincs kézfogás, csókolózás, ölelés. A szent helyekre és a lakásokba cipő nélkül kell belépni. Az életkor, vallás, a jövedelem nem tabutéma, gondolkodás nélkül megkérdezik bárkitől. A hindu házasságról általában a család dönt, harmincon felül alig akad nem házas, gyermek nélküli hindu. A menyasszonyal adott hozomány törvénytelen, de szokás és elvárás. Rengeteg abortuszt végeznek, ha lány a magzat, ennek egyik oka, hogy ne kelljen a majdani menyasszony hozománya miatt hitelt felvenni, erőn felül ajándékozni. A temetések nyilvános hamvasztások.

### Oktatás

A lakosság 75%-a rendelkezik alapműveltséggel, ami jelentős fejlődés a XX. századi eredményekhez képest. A nagyvárosokban erősebb az írástudás. A szakképzések nagyon elterjedtek, főleg a mezőgazdasági és feldolgozóipari szakmákban. A felsőoktatásban a műszaki, energetikai szakok dívnak, valamint az üzleti tudományok, a kereskedelem.

### Egészségügy

A várható élettartam 65/64 év férfi/nő arányban. Az állami születésszabályozás lecsökkentette a népességgyarapodást 1%-ra. A köztisztaság európai szemnek drasztikus. Nagy a légszennyezettség és rengeteg a fertőzés, járvány is. Az Indiába utazóknak legalább 10 kötelező oltást kell kapniuk a hepatitis, himlő, malária és egyéb kórok ellen.
A kórházak és rendelők várótermei általában fedetlenek. Óriási sorok állnak mindenhol, de viszonylag gyorsan haladnak. Mára már a legtöbb helyen angol nyelven is feltüntetik a kezelési lapok tartalmát, de kevéssé fejlett területeken ez elmarad. Az alap gyógyszerek ingyenesek a kórházak patikájában, még TB sem kell hozzá. A speciális gyógyszerek beszerzése egyszerűbb, nem mindig vényköteles, de a mennyiségre figyelnek. Az indokoltnál többet nem írnak fel egyszerre, nehogy hiány lépjen fel. A hagyományos orvosláson kívül az ayurvédikus és egyéb tradicionális módszerek is igen elterjedtek, elismertek.

### Kultúra

A világörökségnek sok része van az államban, legismertebb a Taj Mahal. Az átszellemültség szinte mindent meghatároz, erősen spirituális kultúrával találkozhatunk itt. A természet istenítése, a templomtornyok, az ember- és állatábrázolások gyakoriban még mindig imádat tárgyai. Az indiai filmipar a világon a legnagyobb, Hollywood sem haladja meg. Mumbaiban vagy ahogy nevezik, Bollywoodban iszonyúan sok munka zajlik ezen a kulturális területen. A tömegfilmekből rengeteg készül, nagy költségvetéssel. Művészfilmekből is sok készül, de kisebb büdzsével.
A zarándoklatok meg kell említeni. Évente egyszer a hinduknak el kell zarándokolniuk egy szent helyre. Ezt többnyire színes és zajos vallási ünnepeken teszik meg, mint a Kumbh Mela, földünk legnagyobb vallási tömeget megmozgató összejövetele. Az indiai öltözködés is jellegzetes, színes és szinte mindent eltakaró.

### Sajtó

Az ország elektronikailag sokat fejlődött, de még mindig vannak fehér foltok, ahova nemhogy tévéadás nem jut el, hanem még vezetékes telefon sincs. Az internetes médiumok ennek megfelelően háttérbe szorulnak, de jelen vannak és kiegyensúlyozottak, mivel senki nem foglalkozik a cenzúrával komolyan ezen a téren. Legnépszerűbbek a nyomtatott újságok, amiknek nagy része függetlennek mondható. Sokféle jelenik meg a hírlapoktól a bulváron át a szakmai lapokig. Sokáig egy nemzeti rádió és tv-állomás volt, melyet a kormány felügyelt és ellenőrzött, cenzúrázott. A nemzeti adónál a helyzet változatlan, de megjelentek a különböző csatornák, melyek nagy része műholdról sugároz és ezekre már nem tudták kiterjeszteni a cenzúrát. Mára a legtöbb nemzetközi csatorna elérhető, az amerikai és nyugat-európai adásokat is idevéve.

### Gazdaság

Indiának a szolgáltatásipar hozta meg a fellendülést. A mezőgazdaság is jelentős és az ipar is, de a fejlődést a szállodaláncok, a telekommunikációs fejlesztések, az oktatás bővítése és a pénzügyi, üzleti szféra valamint a szoftvergyártás hozta. Fő energiaforrása a szén és a víz, melyre alapul az energiaipara. Exportra gépeket, elektronikai cikkeket termelnek főként, de textilt és vegyipari termékeket is. A növénytermesztésben a gabonafélék, a hüvelyesek, kávé, gumi, dohány, kender dominálnak. Állattenyésztésben a szarvasmarha, a bivaly és a kecske a legelterjedtebb.
A közlekedést ki kell emelni, mert fejlődött, de bizonyos részei még mindig nagyon elmaradottak. A vasút túlzsúfolt, emberek és állatok együtt utaznak a tömött kocsikban vagy azok oldalán kapaszkodva. Biciklik, riksák és kismotorok nagyon népszerűek. A fejlettebb országrészekben jobb a közlekedés, de ott is kaotikus. A légiközlekedés drága és a nagyvárosokra korlátozódik.

### Haderő

India 1,5 millióra növelte az aktív fegyveres erő létszámát, 500ezer tartalékossal rendelkezik.
A szárazföldi haderő a gerince 1200ezer katonával, több mint 4000 harckocsival és 2000 egyéb járművel, 6000 feletti rakétával.
Légiereje 200ezer fő 730 repülőgéppel, 22 helikopterrel.
Haditengerészet 100ezer fő, 20 tengeralattjáró, 2 repülőgép-hordozó, 200-on felüli egyéb hajó.
Rendelkezik atomfegyverrel.

### ENSZ-küldött

**thumb|288px|link=Dzsata Nehru**

44 éves, ember

A független India első miniszterelnöke, Dzsaváharlál Nehru dédunokája. Nagyanyja volt az ENSZ Közgyűlés első női elnöke. Dzsata Nehru jogot hallgatott Nagy-Britanniában, majd szociológiát az Újdelhi Egyetemen. Sokáig ügyvédként dolgozott, eközben szociális megmozdulásokon mindig felemelte szavát az erőszak ellen. Népszerű lett és a nép követelte őt a parlament alsóházába is. Ezt nem vállalta, viszont amikor az ENSZbe kellett egy küldött, őt választották és elfogadta. Otthoni megítélése kétséges, mert sokan úgy gondolják, nem állt ki mellettük a belügyekben. A nemzetközi szerepvállalását viszont elismerik. Pacifista, toleráns politikus és civilben közvetlen, kedves ember. Tizenkilenc éves kora óta él férjével, hat gyermekük született.

## Független Államok Közössége

    A Független Államok Közössége 1991. végén alakult meg, akkor még sokkal kevesebb taggal. A Szovjetunió utódának, tagországai gazdasági, katonai, külpolitikai együttműködését szolgáló nemzetközi szervezetnek indult és a korábbi unió civilizált szétválást jelentette. Az eredeti szerződés tizenegy állam között köttetett: Azerbajdzsán, Fehéroroszország, Grúzia, Kazahsztán, Kirgizisztán, Moldova, Oroszország, Örményország, Tádzsikisztán, Ukrajna és Üzbegisztán. Az átmenet nem volt zavartalan, Moldova például csak 1994-ben ratifikálta a szerződést.
A szövetség tagállamainak biztonságot, szuverenitást és területi egységet kínált. Különböző tanácsokat hoztak létre és Oroszország volt a vezető katonai állam a szövetségben. Belpolitikai változások és viszályok, valamint megállapodásra való képtelenség miatt később több tagállam kivált. Türkmenisztán, mely 2000-ben csatlakozott, 2005-ben már távozott is a szerződésből. Grúzia 2009-ben vált ki, Ukrajna 2014-ben.
A legnagyobb űr Oroszország távozása után támadt. 2015-ben léptek ki és az Orosz Föderáció önálló birodalom lett, nem kívánt a FÁK része maradni. A legnagyobb katonai erő is náluk volt a tagállamok közül, ezért pótolni kellett a hiányt. A közösség vezetése megkereste a korábban nem csatlakozott vagy azóta kivált szovjet tagállamokat, de tőlük független, ázsiai államokat is, mint Mongólia vagy Vietnam. A tárgyalások zajlottak és Ázsia döntően hat részre oszlott fel: az oroszok, Japán, Kína, India, az Arab Emírségek és ami nem tartozott hozzájuk, az mind a Független Államok Közösségének része lett. Még Észak- és Dél-Korea is félre tudta tenni az ellentéteket és csatlakozott. A harmadik világháború utáni ENSZben már ezt a kiterjedt közösséget képviseli a küldött.

**Fővárosa**: Minszk

**Államforma**: szövetségi köztársaság
**Hivatalos nyelv**: orosz, grúz, kazak, örmény, üzbég, belarusz, ukrán, mongol, kínai

**Beszélt nyelvek továbbá**: közel 2000
**Lakosság**: 2 234 500 000 fő
**Népsűrűség**: 80 fő/km2

### Földrajz

Hatalmas területe miatt rendkívül változatos domborzatú államközösség. A Csendes- és az Indiai-óceánnal is érintkezik, a Jeges-tengerrel is. Területéhez tartoznak a világ legmélyebb tengerárkaival szegélyezett Indonéz- és Fülöp-szigetek is. Alföldek és fennsíkok szabdalják a sziklarétegeket, fiatal, magasra nyúlő, gyakran jéggel borított hegycsúcsok sorakoznak itt, mint a Kaukázus vagy a burmai lánchegységek. Nyugati és középső területein a lefolyástalan vízrajz jellemző, a tengerekhez, óceánokhoz közeledve viszont nagyesésű folyókat találunk. Tavakból kevesebb van, azok is főként a középső területeken.
A FÁK területén az összes éghajlati zóna megtalálható. Egyenlítői, monszun, hegyvidéki és kontinentális egyaránt. Legészakibb területein a tajga és a tundra fagyos világa található tűlevelű erdőkkel. Délebbre haladva a vegyes, a lombhullató erdők következnek, a füves puszták, a szavannák. A magas hegységekben és a középső, tengerektől, folyóktól távol eső területeken óriási sivatagok alakultak ki, minimális csapadékkal.

### Élővilág

Az éghajlati zónáknak megfelelően változatos. Északon sarkin nyulakkal, rénszarvasokkal is találkozhatunk. Délebbre a tajgán medvékre és farkasokra vadásznak a helybéliek és a mocsaras vidékeket kedvelő rovaráradattal, szúnyogtámadásokkal küzdenek. A sivatagos vidékek jellemző állatai a kecske- és tevefélék, a magasabb, hegyi legelőkkel tarkított területeken már juhokat is tenyésztenek, főkként Belső-Ázsiában. Rengeteg majomféle él itt és olyan emblematikus állatok is, mint a panda vagy a tigris. Nagyon sok természetvédelmi területe van, ahol a védett fajok szaporításával, fenntartásával is foglalkoznak, jelentős erőforrásokat megmozgatva.

### Politika

Külpolitika: A szovjet múltnak köszönhetően a SZU volt tagállamaival igen élénk az érintkezés, minden szinten. Kína egyik fő kereskedelmi partnere és az oroszoké is. Kanadától sok támogatást kapnak az önálló kormányzást szorgalmazó nemzetek és népcsoportok, ezért a központi vezetés nem nézi jó szemmel az észak-amerikai állam pártoló tevékenységét. Az elszakadási törekvéseknek nem kívánnak külpolitikai hátszelet. A FÁK régóta együttműködik az ENSZ antiterrorista bizottságával és 2004. óta NATO-tag is. Többnyire semleges politikát folytat, de bizonyos esetekben eltér ettől. Legszorosabb kapcsolatokat az Orosz Föderációval próbál kiépíteni és ezért kedvez nekik a fosszilis tüzelőanyagok exportjában. Az oroszok EU iránti szövetségi terveit támogatja és harmadik félként be kíván szállni, a közös valutába is. Ez irányú törekvései egyelőre nem túl sikeresek.
Belpolitika: Ekkora területet összefogni nagyon nehéz és a korábbi Kollektív Biztonsági Szerződés az újabb csatlakozásokkal jelentősen kibővült. Az amerikai példából is tanultak, de nem vették át egy az egyben. Az államok egymással szövetségi kapcsolatban vannak, van szövetségi rendőrség is. A FÁK vezetője a közösségi köztársasági elnök, akit a közösségi szenátus nevez ki 5 évre titkos szavazással. Az elnök a parlamentnek felelős kabinet segítségével kormányoz. A parlament tagjait választások útján választhatja be a nép négy évenként. Államonként 1 képviselő jut, plusz még nyolc, akit a köztársasági elnök nevez ki. Ez a FÁK központi vezetése, de az egyes államokban a korábbi rendszerek nagyjából megmaradtak. A központi vezetés belső ügyekbe ritkán szól bele, csak akkor avatkozik be, ha a FÁK külpolitikai megítélését rontják bizonyos történések. El kell képzelni olyan köztársaságokat és monarchiákat is, amikben a király a közösségi parlament alá tartozik és ebből időnként vannak konfliktusok. Köztársasági elnök: Szergej Mihajlov.

### Társadalom

Nincs egységes társadalom, de vannak hasonló mentalitású és berendezkedésű országok. A lemaradtabb területek igyekszik felzárkóztatni a központi vezetés. A fejlődő országok sok támogatást, segélyt kapnak a gazdaság élénkítésére, az egészségügy és az oktatás fejlesztésére. Ez a HEAD program, ami a Health, Education Accord Development rövidítése, azaz Egészség- és Oktatásügyi Összehangolt Fejlesztés. Szigorúak a szabályai, csak a rászoruló országok kapják meg, ők is csak pontosan kidolgozott, alaposan megindokolt és külsős szakértők által is elfogadott konkrét tervezetekre. A fejlesztésekben óriási lehetőségek vannak, a munkaerő szabadon áramolhat a FÁK teljes területén belül. Az analfabetizmus alig üti fel a fejét és legalább egy szakma elsajátításáig a lakosság 80%-a eljut, ami ekkora területű államközösségnél nagyon jó arány.
A népcsoportokból rengeteg van, így nyelvekből, vallásokból is, de általánosan elfogadott elv, hogy emiatt nem érhet senkit hátrányos megkülönböztetés. Egy kivétel van: a szupererejűek. Ide tartoznak a mutánsok, idegenek, egyéb embertől eltérő születésű fajok és mindenki, aki génmódosítással, sugárzással vagy hasonló módon tett szert emberfeletti erőre. A mágiahasználók és különleges technológiával rendelkezők nem tartoznak ide. A korlátozások okát az oroszbarát politikában kell keresni. A Föderációval így is szoros kapcsolatot és együttműködést akar kiépíteni az államközösség. Az oroszokétól elmarad, de itt is szigorúan büntetik a szupererő használatát jogosulatlan előnyszerzésre. Halálbüntetést nem szabnak ki, minden másban az oroszokhoz hasonlóan járnak el. Még egy különbség, hogy a beérkezők vízumkövetelményeiben nem élnek olyan korlátozásokkal, mint az oroszok, viszont a szuperejűek kivándorlását támogatják. Vannak engedékenyebb országok, mint Azerbajdzsán vagy Mongólia. Ezekben a belső hatóságok ritkábban hoznak súlyos ítéleteket és nem jellemző, hogy a szuperejűekkel probléma lenne. Az államközösségnek van szupererejű szervezete a Bosszú Angyalai és a kínai Dinasztia mintájára. A nevük Kollektív Biztonság Liga, (bővebben lásd a haderőnél).

### Oktatás

Az alapfokú oktatás szinte mindenki számára elérhető. Tandíj nincs, csak az iskolaszereket, tankönyveket kell megvenni a családoknak. A középiskolák nagy része is elérhető ingyenesen a fenti feltételek mellett, de itt már jelentős különbségek vannak a tagállamok között. A középső területeken, Belső-Ázsiában léteznek kétéves szakmai iskolák, amik 8. osztály után elvégezhetők és tizenhat évesen már szakképzett fiatalok dolgozhatnak. Azokon a területeken ritkább a négyéves középfokú oktatás választása, a felsőfokú tanulmányok még ritkábbak.
A politika bizonyos részeken nyomást gyakorol az oktatásra. A volt SZU tagállamok egy részében előfordul, hogy még a régi szellem szerint készült könyvekből oktatják a gyerekeket. Az intézmények színvonala is változó. A kontinens közepén és a szigetvilágokon telepített iskolák között sokban nincs fűtés, rossz padokban ülnek a tanulók és vagy csak székeken és a lábukra tett füzetbe írnak.
A felsőoktatás teljesen más, nemzetközi színvonalú. Fehér-Oroszországban vannak a legjobb egyetemek, de Indonézia, Azerbajdzsán és a Fülöp-Szigetek is sok színvonalas intézményt működtet. Rendszeresen szerveznek cserediák programokat, oktatási együttműködést Oroszországgal, népszerűek a külsős tanulmányutak. Továbbá Ausztrália és szigetvilága felé is nyitnak e téren. Műszaki szakokból van a legnagyobb képzés, rengeteg ilyen szakembert termelnek ki. A felsőoktatásban az államilag finanszírozott szakokból is sok van, de aki ilyet végez el, 8 évig a FÁK területén kell, hogy dolgozzon. A gyakornoki programok nagyon erősek, jó helyekre lehet bekerülni és sokan így találják meg első munkahelyüket, ahol évekig dolgoznak a végzés után.

### Egészségügy

A volt SZU tagállamokban viszonylag fejlett, de itt is vannak különbségek. A szigetországok kevésbé kiépítettek, itt gyakori, hogy csak a fővárosban és még egy nagyobb városban van kórház. A népi gyógyászat az egész államközösségben virágzik. Az ősi módszereket hivatalosan támogatva nem gyakorolhatják, de megtiltva sincsenek. Elsősegélyt majdnem mindenhol nyújtanak és az alapegészségügyi ellátás a rendelőkben színvonalas. Az orvosképzés nem jelentős, nehéz igazán jó szakorvost találni, ha komoly baja van valakinek. Pénzzel sok mindent meg lehet oldani, de a legjobb szakemberek évekre előre le vannak foglalva. A gyógyszeripar és a gyógyszergyártás, -fejlesztés markáns tényező. Főleg Fehér-Oroszországban vannak sikeres fejlesztések.

### Sajtó

Nem egységes. Észak-Koreában személyi kultusz zajlik és cenzúrzott minden médium, Indonéziában pedig ennek ellentéte, totális sajtószabadság van. Jelentős fejlesztések zajlanak, hogy az elmaradt területeken is elérhetőek legyenek a legnagyobb tévécsatornák, jó legyen az internetes hozzáférés, a telekommunikáció. Az internetes blogok és újságok azok, amikből minden országban sok van és egyre több lesz. A cenzúrával teli államokban sem lehet mindent megcsinálni. Nem olyan könnyű újságírókat eltüntetni, lecsukatni, kivéve ha rájuk tudnak bizonyítani más vádakat is, mint a "felségsértést". A FÁK figyel erre és próbál legalább egy minimális szabadságot biztosítani a szigorúbb területeken is anélkül, hogy az ottaniaknak szakítaniuk kellene a hagyományokkal. Vannak államközösségi tévécsatornák, három darab, ezek szinte mindenhol foghatóak, műholdas sugárzásúak.

### Ipar, mezőgazdaság

Az ipart tekintve a FÁK legerősebb részei a keleti és délkelet-ázsiai részek. Ezeken a területeken az exportösztönző gazdaságpolitika már a XX. században jelentős eredményeket produkált, azóta pedig még többet fejlődtek. Gazdaságilag Japán a példakép és sokat kereskednek velük. Haditechnológiával nem, mert azt a szigetország nem értékesíti, de egyéb technológiákban és más kereskedelmi ágakban partner. Japánon kívül a környező országokkal és főleg a volt szovjet területekkel és Kínával üzletelnek, ami az importot illeti. Exportálnak az EUba és az USAba is, főként technikai cikkeket és mezőgazdasági termékeket, húst, gyapotot, haszonnövényeket. A szórakoztató elektronikai cikkek fellegvára Tajvan és Korea. Szingapúr a pénzügyi, banki és üzleti szolgáltatásokban kiemelkedő. Indonéziában a feldolgozóipar jelentős. Nagy tőkebefektetéseket szoktak kapni, mert az olcsó munkaerő nagyon csábító. Malajziában a kőolaj és a gumi a fő exportcikk, Fülöp-szigetek pedig textiliparával, ruházati cikkeivel kereskedik a világ minden tájával.
A volt szovjet területek sokban elkülönülnek. Ukrajna nehéziparát a kőszénre alapozták, de az orosz gáz és kőolaj nélkül magára maradna. A gazdasági együttműködés nem felhőtlen, de sikeres. A FÁK éléskamrája az ország, gabona- és zöldség a fő termény. Kazahsztán, Üzbegisztán, Türkmenisztán, Kirgizisztán, Tadzsikisztán hátul kullog a sorban, Kazahsztánt kell kiemelni. Barnakőszén lerakatok még mindig vannak és az űrhajózásban is nagy eredményeket érnek el (Szemipalatyinszk). A rizs, gyapot- és dohány a fő termény, de ércekben is nagyon gazdag ország (króm, réz, szén és ólom). Állattenyésztésben a középső részeken a juh- és kecskefajták dominálnak.

### Feketegazdaság

A FÁK egészéről elmondható, hogy nem lép fel túl határozottan az alvilág, a maffiatevékenységek ellen. A szálak egész a legfelsőbb körökig vezetnek. A helyi, tagállami vezetések a legtöbb helyen befolyásoltak a lokális maffia által, kivétel néhány erőskezű uralkodó által vezetett ország (pl. Brunei). A közbiztonság nem rossz, de a pénzmosás, az illegális üzletelés, a tiltott szerencsejátékok virágzanak. A kelet-ázsiai és szigetországi államokban jelentős a prostitúció (Thaiföld) és a drogkereskedelem. Az alvilági kapcsolatok az orosz és a kínai maffiával együttműködőek, az Orvgyilkosok Ligája és a Kéz területeire nem merészkednek be. Arrafelé csak a törvényes kereskedelm folyik.

### Turizmus

Az államközösség számos országa nagy múltú, több évezredes kultúrával rendelkezik, ami a turisták kedvelt motivációja. Thaiföld bonyolítja le a legnagyobb vallási turizmust. Központja Bangkok, a legjobban kiépítet, idegenforgalmi szolgáltatásokkal, szállodákkal jól felszerelt thai főváros. A külföldi turistaérkezésekben vezető szerepet játszik még Vietnam, Kambodzsa, Szingapúr (üzleti turizmus) és Mianmar. Srí Lanka és a Maldív-szigetek feltörekvő államok, rengeteget fejlesztenek és erős a marketingjük. Ha így folytatják, fejjebb tornászhatják magukat.

### Haderő

1993. decemberéig a tagállamoknak saját hadsereg volt. 93-ban jött létre a "Katonai Együttműködési Törzs" (KET). Egyesítették a légvédelmi rendszert és a fő haderővel rendelkező Oroszország katonái egy egyezményt követően az államközösség bármely területén állomásozhattak. Az oroszok kiválásával kezdődtek meg a nagy fejlesztések. Fehéroroszország jelentős hadászati felszerelést örökölt a Szovjetuniótól, főleg légi haderőt és ezen a vonalon mentek tovább. Kazahsztán a korábban visszaszolgáltatott rakétaállományát kezdte pótolni. Tadzsikisztán, Azerbajdzsán és Örményország kellően fel volt szerelve, mert polgárháborús időszakokat életk át és Hegyi-Karabah miatt határvillongások is voltak. Ők a szárazföldi haderőben voltak érdekeltek. A későbbi csatlakozásokkal egyre bővült a hadsereg. A tagállamoknak még mindig van saját hadseregük, de a fejlesztésekből egy bizonyos részt mindig be kell szolgáltatniuk a KETbe, mely így folyamatosan bővül. Észak-Korea óriási hadsereget hozott, többek között nukleáris fegyvereket is.
Ha egy tagállamot külső támadás ér, a KET bevetése jogosult a köztársasági elnök és a vezérkari főnök engedélye esetén. Két tagállam közötti háborúkat a tagállamok saját hadseregével kell megoldani, indokolt esetben a KET beavatkozása is lehetséges, de erre ritkán kerül sor. (A politikai megegyzést szorgalmazzák.)
KET statisztikái:
Szárazföldi haderő (aktív/tartalékos): 2,2 millió/1,3 millió fő, 22000 harckocsi és harcjármű
Haditengerészet: 800ezer fő, 120 tengeralattjáró, 10 repülőgéphordozó, 250 egyéb hajó
Légierő: 370ezer fő, 2800 repülőgép
Atomfegyverrel rendelkezik.

### Kollektív Biztonság Liga, Bosszú Angyalai

A FÁK rendelkezik saját szupererejű különítménnyel, melynek neve Kollektív Biztonság Liga.

Mutánsokból, páncélosokból, szuperhumánokból áll a Bosszú Angyalai és a Dinasztia mintájára, de nem teljesen ugyanúgy épül fel. Egy részük az államközösségnek köszönheti az erejét, de vannak, akik önszántukból csatlakoztak és amnesztiát kapott, a birodalom szolgálatába állt bűnözők is vannak közöttük. Tizenöt fő az állandó létszám és szigorú katonai kiképzés szükséges a bekerüléshez. Külhoni küldetésekben nem vesznek részt, a Független Államok Közösségének érdekeit képviselik az államközösség teljes területén. Vezetőjük Fehér Csillag (a képen pajzzsal), aki a közösségi köztársasági elnöknek felel.

### Ensz-Küldött

**Jasek Blagovics**

45 éves

Azerbajdzsánba települt orosz nemesi felmenőkkel rendelkezik. A fényűzésben élve nem felejtette el, milyen az emberekért tenni. Főleg az oktatást és a diákjogokat pártolta mindig. Azerbajdzsánban alapított iskolákat is és mezőgazdasági képzés folyik azokban. Az azeri nép szerette, a parlamenti választásoknál többször be is került és sokáig volt képviselő. Öltözködése a legnagyobb nemesi udvarokéit idézi, a monoklija is. Beszédstílusa kimért, megfontolt, de nagy retorikai készségekkel rendelkezik és ódákat tud zengeni, ha akar. A lényeget mindig kiemeli, az nem veszik el a sallangok között. Az államközösséget a külpolitikai szándékok szerint képviseli, orosz- és kínaibarát módon. Magánemberként is elegáns, arisztokratikus és továbbra is szívügye az oktatás.

## Kelet-Afrikai Konföderáció

Afrika területének Wakandát és a Nyugat-Afrikai Nemzeteket leszámítva megmaradt része, főleg a keleti partvidék országai és a déli államok tartoznak ide.

    A terület még a konföderációvá alakulás előtt számos belső problémával küzdött. A Dél-Afrikai Köztársaságban az apartheid felszámolása után a másik irányba csúsztak a dolgok. A fehér lakosság ellen léptek fel a feketék és a kormány nem tett határozott lépéseket. A mutáns és más szupererejű lények is ebbe a kategóriába estek, üldözötté váltak, egész a Harmadik vh-ig. Polgárháború kezdődött, fehér emberek, mutánsok és egyéb lények együtt harcoltak, ki ahogy tudott, kaszákkal vagy gépfegyverekkel. Afganisztán amerikai megváltoztatásához hasonlóan itt is nemzetközi beavatkozás oldotta meg a dolgokat. Kenya, a terület legfejlettebb ipari országa szorgalmazta a békekötést és Madagaszkár is, melyen jelentős fehér népesség lakott és sok menekülőt befogadtak, de kezdték elérni a korlátaikat. Az ENSZ és a két ország közös katonai akciókkal verte le a lázongásokat és állította helyre a rendet Dél-Afrikában. Tárgyalásokat kezdtek, együttműködést, közös politikát szorgalmaztak és az ENSZ tanácsára össze akarták fogni a megmaradt afrikai államokat, amik egyik nagyhatalomhoz sem tartoztak. Így született meg a Kelet-Afrikai Konföderáció.

**Fővárosa**: Pretoria

**Államforma**: szövetségi köztársaság
**Hivatalos nyelv**: angol, afrikaans, francia, szuahéli, 9 bantu nyelv, amhara, malgas
**Beszélt nyelvek továbbá**: kb. 650 egyéb nyelv
**Lakosság**: 2,5 milliárd

### Földrajz

Trópusi éghajlat, de a domborzati különbségek miatt vannak forró, meleg és hideg zónák, utóbbiak főleg a magas hegységekben (pl. Etióp-magasföld). Száraz terület, de vannak nagy tavak és széles kiterjedésű, sok mellákú folyók, a legtöbb állam pedig óceánparton fekszik illetve ide tartozik Madagaszkár, a szigetállam is. Csapadékban szegény terület, ami esik, az is többnyire nyáron. Rengeteg víztározó épült és épül folyamatosan, hogy az öntözéses rendszer, az ivóvíz és a tisztlákodás lehetősége megoldott legyen. Bizonyos kisebb részek, mint Fokföld, a mediterrán éghajlathoz tartoznak, termékenyebb területként szolgálva. A sivatagos illetve felföldi területeken az óriási napi hőingadozást is meg kell említeni, ami rendkívül megnehezíti az ott élő gyér lakosság életét. Az égetéses-irtásos földművelés nagy károkat okozott a természetben. Főként füves puszták és sivatagos részek találhatók erre, erdőből csak kevés. Madagaszkár, a kontinenstől elszakadt sziget kivétel, egyedi élővilággal és ökolügiai rendszerrel rendelkezik. A konföderáció államaiban a ciklonok és a psszátszél megszokott jelenségek, az enyhe tél (8-16 fok) és a perzselő nyár is.

### Politika

Belpolitika: Laza államszövetség, nem szabályozzák túl a belső ügyeket, csak a sarkalatos pontok betartására ügyelnek mindenhol. Dél-Afrikában a korábbi, genocid hatalom megdöntése után nemzetközi független tanácsadói testület irányított, tőlük visszakerült a kormányzás a helyi választottak kezébe. Sokak szerint manipuláció történt, mert olyan vezetés került hatalomra, ami együttműködik a külföldi hatalmakkal és nem enged utat a diszkriminációnak. Kenya és Madagaszkár üdvözölte a változást és a konföderáció létrejöttekor elfogadták a korábbi dél-afrikai fővárost, Pretoriát székhelynek. A tagállamok belső vezetése, parlamenti rendszere nem sokat változott, de minden kormány a Föderatív Parlamentnek felel, melynek élén a föderációs köztársasági elnök áll. A testületet 4 évre választják és a köztársasági elnököt 3 évre. 22 főből áll, a tagállamok képviseltetik magukat 1-1 fővel és mindig van 3 független jelölt, akit a köztársasági elnök nevez ki. Jelenlegi köztársasági elnöke Borwa Nkaami.
Külpolitika: A belső viszályok miatt lépett fel itt a nemzetközi összefogás és azóta az ellenséges szándékok el vannak nyomva, a közvélemény így tudja. A háttérben más tervek is vannak. Az oroszok együtt akarnak velük működni és a föderáció elfogadná a segítséget a bűnözés visszaszorításában, szupernaturális erőkkel is, amik itt már elfogadottak, de a kontinens minden része az Orvgyilkosok Ligájának befolyása alatt áll és így nincs lehetőség megegyezésre. A látszat kedvéért tárgyalnak, de a döntő szót a liga mondja ki. Ugyanezen okból Kínával sem baráti a viszony, alig kereskednek, minimális a kapcsolat, mert a kínai maffia is elzárkózik és ez kihat a nagypolitikai szintre is. A Nyugat-Afrikai Nemzetekkel változékony a viszony, vannak hatávillongások, de a föderáció igyekszik hamar véget vetni ezeknek összefogott erőkkel fellépve. Kanada támogatja az államszövetséget, mint új birodalmat, ami megérdemli a jogokat és a támogatást. Az EU mutánspolitikájával nem értenek egyet és nem született megállapodás a különleges fém kereskedésével kapcsolatban sem. Wakanda sok vibrániumot exportál, a föderáció nem bírálja, de nem is követi ebben. A föderáció nemzetközi megítélése jó, már nincsen mutánsüldözés, népcsoportok szerinti kiközösítés. Az ENSZben 1 küldött képviseli.

### Társadalom

Nagy népességű terület, népes államokat fog össze. A népesség eloszlása és csoportokra oszlása egyenletlen. Vannak főként fehérek lakta városok és fekete "homelandek", de kevert részek is. Madagaszkár lakosságának jelentős része ausztronéz, ők főként indonéziai bevándorlók leszármazottjai és a hivatalos nyelvek közé felvett malgast is hozzájuk lehet kötni. Ezt 13millióan beszélik a szigeten. A közbiztonság sokat javult, de még mindig a bűnözés fellegvára a kontinens, így a föderáció is. Ezért van itt az Orvgyilkosok Ligája, nyugodtan építheti hatalmát. Vallásilag rendkívül különbözőek a területek. Kenyában 80% a kereszténység a különböző ágazatokkal, Madagaszkáron a lakosság fele hagyományos, helyi vallást követ. Vallásháborúk nem jellemzőek, az államközösség is úgy kezeli a hitet, hogy az ne szüljön konfliktust.
A szupererejűeket, a fehéreket, feketéket, ázsiaiakat, ausztronézeket ugyanúgy kezelik hivatalosan. A lakosságból nehéz kiölni az apartheid és az utána következő genocídiumok nyomait, de állami, szervezett szinten nincs hátrányos megkülönböztetés. Tanulhatnak, dolgozhatnak, betelepülhetnek és kivándorolhatnak a mutánsok és minden más népcsoport is. Csupán vannak bizonyos városrészek, területek, amiktől óva intik őket, mert ott még nem sikerült teljes teret adni a kiegyenlítettségnek.

### Oktatás

Fejlődő ágazat, sok forrást és pénzt forítanak rá. 16 éves korig kötelező az oktatás. A két véglet Etiópia és Kenya, előbbiben az analfabetizmus még mindig a lakosság 45%-át sújtja, utóbbiban számtalan egyetem és főiskola működik, jól képzett a lakosság, 2% az írástudatlanság. A mezőgazdasági, természettudományos és vallási szakok a legelterjedtebbek az egyetemen. Akik nem tanulnak tovább, azok főként az iparban és a mezőgazdaságban helyezkednek el. A nem felsőfokú szakképzésekből hiány van, ezt kellene fejleszteni, de a maffiának nem érdeke, így sorra megbuknak a kezdeményezések.

### Egészségügy

A nagyvárosokban nagyon jól kiépített, kórházakkal, magánrendelőkkel. A vidéki körzetekben szegényesebb az ellátás. A fekete lakosságnak még mindig nagy részét sújtja az alultápláltság (főleg Etiópiában) és a gyermekhalandóság. Sajnos a járványok még mindig bőven jelen vannak, oltásokkal kell felkészülni, ha valaki a konföderáció területére utazik (tetanusz, sárgaláz és a többi). Nagy erőfeszítések árán kiterjesztették a nyugdíj és szociális ellátás rendszert a teljes föderációra. A jövő eldönti, hogy ez mennyire tartható, egyes vélekedések csődöt jósolnak emiatt.

### Kultúra

Az ősi kultúrát sok területen ápolják a vallási szertartásokkal, az ünnepekkel. Emlékhelyek, szobrászati alkotások is őrzik ezeket. A kereszténységnek is komoly kultúrája van itt, több zarándokhely található a konföderáció területén (pl. Etiópiában Lalibela). Az emberiség történetét is szokás innen eredeztetni, sok őskori lelőhely található az államszövetség területén (pl. Dél-aFrika, Drakensberg sziklarajzok). A rasszizmus sokáig jelen volt, az irodalmat megihlette, világszerte ismert írók és művek származnak innen a témában. Az afrikai zene, szövés, textilművészet, tánc is világhírű és sok látogatót vonz. Madagaszkár halottkultusza egyedi, a sírokra gyakran többet költenek, mint a lakóházakra. A tagállam legnagyobb ünnepe a famadihana, a „halottak feltámadásának ünnepe”. Sportban sikeresek, több olimpiai érmet hoztak már el, atlétika és rögbi a fő ágazat, de az utóbbi években a futballban is megerősödtek, másoddöntősök lettek a világbajnokságon.

### Sajtó

Nagyon figyelnek a rasszizmus mellőzésére, erre buzdító cikkek, hírek, publikációk nem jelenhetnek meg. A rasszista törekvésű pártok, szervezetek kapnak némi helyet a médiában, de mindig olyan tálalásban, hogy ne érjenek el eredményt. A cenzúra nem megengedett, a tájékoztatás nagyjából kiegyensúlyozott minden tagállamban. Sok elmaradott terület van, ahova nem jutnak el csak a legnagyobb napilapok. Ezeken a helyeken nincs rádióvétel, tévé és térerő sem, ez főként Etiópia belső területeire jellemző. Fejlesztések zajlanak, de még hosszú idő kell a teljes lefedettségig. Egy konföderáció tévécsatorna létezik, a tagállamokban pedig 2-3 állami tévé és rádió jellemző. Az internet Kenyában és Dél-Afrikában virágzik igazán, a többi helyen nem annyira jelentős médium.

### Gazdaság

Az ipar viszi a hátán a gazdaságot. Kenyában a legfejlettebb, autó gyárakkal, vegyi üzemekkel. Délen a bányászat, a fémek kitermelésée és feldolgozása, exportja a legnagyobb bevételi forrás. A vibrániumot az államszövetségen belül használják fel, nem exportálják. Innen származik a világ aranytermélésének 45%-a (Dél-Afrika), gyémántot, vasat, krómércet és még rengeteg fémet találhatunk az államszövetség területén. Etiópiában is jelen volt mindez, de csak a konföderáció létrejötte után indult el a fejlesztés a bányászat és az erőforrások kiaknázására. Ott a kézműves termékek ipara jelentős még. Kőolajban és földgázban szegény az államszövetség, behozatalra szorul. A mezőgazdaság vegyes és a trópusi, száraz éghajlat miatt nem a legerősebb. Kisparaszti gazdálkodások vannak a feketék területein, a nagyvárosokban és a fehéreknél iparosított, gépesített nagyüzemi termelés is folyik azokon a helyeken, ahol erre lehetőség van. Kávé, tea, déli gyümölcsök, cukornád, juh- és szarvasmrhatenyésztés a húzóágazatok. A szárazság, a túllegeltetés, az égetéses-irtásos földművelés nagy károkat okoz. Utóbbi már illegális, de még nem sikerült teljesen felszámolni.

### Haderő

Nagy leszerelési programok indultak, az összesített államszövetségi haderő létszáma 800ezer főre csökkent. A tagállamok országaikon belül a saját hadseregüket alkalmazzák. Külső érkező támadás esetén a teljes konföderációs haderő bevethető. Atomfegyverrel nem rendelkeznek.
Szárazföldi: 500ezer fő, 600 harckocsi, 3000 egyéb jármű
Haditengerészet: 100ezer fő, 6 tengeralattjáró, 125 egyéb hajó
Légierő: 200ezer fő, 140 harci repülőgép és helikopter, 230 egyéb légijármű

### ENSZ-Küldött

**Robert Mlele'fhah**

mutáns, 52 éves

Kenyai születésű, kikuju népcsoporthoz tartozó tudós, közgazdász. A nairobi Aga Khan Egyetemen végzett gépészmérnök szakot. Később posztgraduális képzésben a Londonban végezte el a közgazdaságtant nemzetközi kapcsolatokkal. PHd-t a columbiai egyetemen, Amerikában tett.
Világlátott emberként kezdett tanítani a new yorki állami egyetemen. Később visszatért hazájába és a Starthmore Egyetemen tanított, közben kutatómunkát is végzett, a kenyai gépipari fejlesztések nagy része neki köszönhető. Professor Visitanteként gyakran fordult meg az USAban is. 1999-ben felkérték a külügyminiszteri posztra, melyet 2002-ig vállalt. Akkor lett ENSZ-küldött. Kenyát képviselte és benne volt az ENSZ Apartheid Elleni Különleges Bizottságában is. A dél-afrikai helyzet rendeződésében nagy szerepe volt. A Kenyai Külkapcsolati Intézet igazgatója is egyben.
Mutánsként mutatja a konföderáció elkötelezettségét a rasszizmus ellen és lelkesen képviseli is azt. Mutációja az energia elnyelése és az elnyelt energia kibocsátása. Az AIM Korszaka alatt börtönben volt. Kenyához húz a szíve, de a teljes konföderáció érdekeit nézi. Szorgalmazza a gazdasági fejlesztési programokat, kiemelve a szegény területeket és a lehetőségeket. Titokban az Orvgyilkosok Ligájának tagja. Házas, három gyermek apja, aki öltözködésében képviseli a kikuju nép tradícióit, emellett mélyen vallásos protestáns és nagyon határozott, céltudatos, fiatalos ember.

## Wakanda

**Helyzete:**
- A Viktória-tó nyugati oldalán fekszik, így szomszédos Tanzániával, Ugandával és keletről Kenyával.

**Nyelv:**
- Wakandai, Yoruba és Hausa. De ezen felül minden helyi beszél még legalább egy afrikai, vagy európai nyelvet is, hála a jó oktatásnak.

**Gazdaság:**
- Wakandai dollár a fizetőeszköz. Az ország legnagyobb nyersanya a Vibránium, amiből, ha eladnak, akkor 10.000$-t kérnek egyetlen grammért, az utóbbi években semmit sem adtak el belőle. Jelenleg főleg urániumot, szenet, gyémántokat és repülőjárművekhez szükséges alkatrészeket exportálnak.

**Védelem:**
- Wakanda fő védelmét, a Wakandai haderő adja, ami főleg gyalogosokból áll. Ezen felül rendelkeznek némi haditengerészettel is. A Wakanadia Légierő a légvédelemért felelős, minden itt szolgáló katonának harci páncélzata van.
- Hatut Zeraze ("Dogs of War") a titkosrendőrség volt korábban az előző uralkodó halála után oszlatta fel még Apokalipszis, amikor elfoglalta az országot, de mostanság titokban újra szerveződni látszanak és teszik azt, ami szerintük a legjobb az országnak.
- Az uralkodónak egy saját testőrsége is van a Dora Milaje, egy speciális női „haderő”, akik az életüket adnák a Fekete Párducért.
- Rendelkeznek hírszerző ügynökséggel, aminek a neve a P.R.I.D.E. (Princess Regent Intelligence Division Executives). (titokban igencsak összedolgoznak a Hydra-val)
- A Hydra-nak hála, velük karöltve rendelkeznek egy szinte SHIELD szintű világra kiterjedő kémügynökséggel is.

**Politika és nemzetközi kapcsolatok:**
- Harci ceremónia: A Wakandaiak egy úgynevezett „ál-törzsi” rendszerben élnek, az állam vezetője a Fekete Párduc. Címei szerint király/törzsfő, főhadvezér és a vallási vezető. A cím öröklődik, de bármelyik civil is megszerezhetné a harci ceremónia által. Ez a törvény hatályon kívül került, amikor az egyik uralkodót maga Bastet jelölte ki, azóta a mostani Párducig mindig Bastet avatarjai voltak az uralkodók.
- Taifa Nago: Lényegében ez a kormány, 18 törzsi vezető – öreg – alkotja ezt, hogy segítsék a Fekete Párducot a kormányzásban és tanácsokkal lássák el. A tanács a fővárosban, az uralkodói kastélyban ülésezik.
- Wakanda jelenleg az ENSZ tagja, van nagykövetségük New Yorkban is, a Fekete Párduc a küldöttük.
- Jellemzően igencsak elzárkózott ország, a jó viszonyt főleg Az Örök Birodalommal tartják (köszönhetően annak az uralkodó Lady Doria-val van együtt) és az AIM Birodalommal a magas technológiai fejlettség miatt. Titokban Németországgal azaz a Hydra-val is jó kapcsolatokat ápolnak. A többiekkel főleg semleges a viszony.

**Oktatás:**
- Wakandában a tudást nagyon nagyra tartják, és ápolják az ősi kultúrájukat. Minden wakandai fiatal 11 évet tölt el általános és középiskolában, amik teljesen ingyenesek. Ezek után dönthetik el, hogy mivel szeretnének foglalkozni. Nagyon sokan az ingyenes (helyieknek) és kiváló, világhírű egyetemekre járnak, mások pedig elhelyezkedhetnek mezőgazdasági, bányász és laborkomplexumokban.
- A világ egyik, ha nem a legműveltebb államáról van szó, a lakosság 0% analfabéta, ezt sehol máshol nem igen tudják elérni.
- Az elszigetelődés miatt nagyon sokáig tilos volt a helyieknek külföldön tanulniuk, illetve külföldieknek itt, ezt az ősi ostoba törvényt az előző uralkodó 2015 környékén törölte el.
- A Dora Milaje tagokat egy külön felszerelt komplexumban képzik, aminek a neve Upanga.
- Néhány évvel ezelőtt létrehoztak szuperhumánoknak és mutánsoknak egy iskolát itt, a Wakandai Iskola, az Alternatív Tanulmányokért. Ez az iskola a Xavier iskolával is szövetségben van.

**Egészség:**
- Wakanda egészségügyét a beszedett adókból tartják el teljes mértékig. Minden állampolgár ugyanolyan szintű ellátást kap. Az emberi társadalmak közül itt a legmagasabb az átlagéletkor.
- Születéskor minden wakandai állampolgár kap egy Kimoyo karkötő-t, amivel a fizikai és lelki állapotukat is nyomon tudják követni. Az eszköz jelzi a betegségeket, mindent, így azonnal kiderül, ha valami bajuk van, ezt azonnal orvosolni is tudják így.
- Wakanda már az AIM Birodalom előtt évtizedekkel feltalálta a rák ellenszerét, de a korábbi elszigeteltségük miatt vonakodtak másokkal megosztani ezt a tudást.
- Egy Wakandai ügyvéd mondta ezt korábban :”Ha más országokat is érdekelné az embereik jóléte, egészsége, soha sem adnának el egyetlen szál cigarettát sem.”

**Technológia:**
- A Wakandai technológia teljesen egyedülálló a bolygón, a legnagyobb része még az elszigeteltség előtti időből maradt fenn. Ehhez persze később hozzájött az AIM technológiája, amikor elfoglalták az országot, majd Apokalipszisé – 2017-2019 időszak – is belekerült bizonyos szinten. Azonban nagyon nehéz vegyíteni a helyi technológiát külső technológiákkal. A számítógépeik olyan fejlettek, hogy szinte feltörhetetlenek. Azonban mivel mindenki mástól nagyon különböző a technológiájuk, meg kell érteniük a többi technológiát. Részben mert annyira fejletlenek és mások az övékhez képest.
- A legtöbb technológiájuk értelemszerűen vibránium alapú, roppant modern kommunikációs eszközöket használnak, mint a Kimoyo karkötő, vagy a Kimoyo kártya.
- A Wakandaiak nem használnak fosszilis üzemanyagot, pedig a földjeik tele vannak vele. Megannyi környezetbarát technológiát használnak helyette, napenergia, szélenergia, hidrogént és geo-termált.
- A Wakandai tudósok jó száz évvel a világ többi része előtt külön tudták szedni az atomokat.
- A 20. század közepén, amikor a szovjet és az amerikai űrprogram még csak gyermekcipőben járt Wakanda már műholdakat állított földkörüli pályára.

**Vallás:**
- A Wakandaiak ugyanazt az istencsaládot tisztelik, akiket az ókori egyiptomiak is. Különösképpen Bastet-et, a Párducistennőt, aki Wakanda védőistennője is egyben.
- - Párduc kultusz: Amikor annak idején a Vibrániumot hozó meteor becsapódott Wakandába nagyon sokan megfertőződtek és fájdalmas körülmények között „gonosz szellemekké” mutálódtak. Megtámadták a többi Wakandait. Az első Wakandai uralkodó hozta ekkor létre a kultuszt és az istennő kegyéből a vibránium közelébe tudtak menni, hogy legyőzzék a szellemeket. Ő lett az első Fekete Párduc, ami ceremónikus és vallási státusz is egyben. A Párduc jelmez is vallási szimbólumokkal bír. A kiválasztott Párduc, aki az istennő előtt nyeri el kegyét méltó ahhoz, hogy a szent és áldott növényt, Szívalakút növényt, aminek hála nagyobb erőt, ügyességet és ellenállást kap. Régen ez volt, manapság az istennő teszi avatarrá a méltó Párducot.
- Fehér Gorilla kultusz: törvényen kívüli és veszélyes csoport, a pusztító akcióikról híresek. Felmenőik és ők maguk is elfogyasztották a fehér gorilla húsát, így szuperhumán erőre tettek szert. Ghekre-t a Majomistent imádják. Vezetőjük a Majomember (Man-Ape) majdnem olyan jó harcos, mint a Fekete Párduc.
- Oroszlánkultusz: Szekhmet vallása, nagyon sok követőjüket elvesztették 10ezer éve, amikor megjelent a Párduc kultusz. Még úgyis, hogy Szekhmet megmutatta magát a követőinek, míg Bastet csak a papoknak/papnőknek.
- Krokodil kultusz: Szobek isten követői, egy elfeledett kultusz, nagyon kevés követője van manapság.
- Hiéna kultusz: Nomád csoport, akik szétszéledtek Afrikában, főleg guberálással foglalkoznak, mindenfélét gyűjtögetnek, és főleg lopással szerzik kenyerüket.